
vy 


برولوج 


(يُفتح الستار الأول على حجرة معمل الدكتور asl‏ الحجرة جديدة حديثة 
وأجهزتها hai‏ آخر صيحات التكنولوجياء أجهزة مختلفة معظمها موضوع 
فوق «بنش» لامع السطح في طرفه حوض cle‏ وصنبور مرگب فيه جهاز شفط. 
على رف جانبي ميكروسكوب معقّد التركيب وأقفاص من السلك بها بعض 
حيوانات التجارب» مثل الخنزير SLI‏ والفئران والأرانب وقرد إن أمكن. على 
الجدار المواجه لوحة كبيرة هي صورة GS AU‏ الداخلي لجزيء حامض «د. ن. أ» 
وهو أهم مكوّن لنواة الخلية الحية. هناك مكتب جانبي صغير أنيق ودواليب من 
الزجاج.) 


(آدم شاب في الثلاثين» وسيم جادء ومن عيئيه ity‏ ذكاء Gas ile‏ أمام طرف 
لخهاز معش led‏ الطرف الككن قف رة ساعد العمل BLE‏ من الوح 
«البويش» في العشرينات» شعرها quad‏ وجهها لذيذء نحيفة القوام» لا تضع 
أي معدات تجميلء الاثنان يرتديان فوق ملابسهما معطفين أبيضين.) 


raul‏ كل تلاتين ثانية gad‏ قراية. 
نارة: أرصد النهاية العظمى والصغرى مع بعض» ولا الصغرى بس؟ 
آدم: أنا امبارح قلت إيه؟ 


الجنس الثالث 


2656 قلت العظمى. 

آدم: خلاص تبقي ترصدي العظمى. 

نارة: بس النهاردة الصبح قلت لي الصغرى. 

آدم: آه. افتكرت. ارصدي الصغرى» صح. 

نارة: أنا بقى ح ارصد الاتنين لأني متأكدة إنك على بعد الضهر ح تكون exe‏ رأيك. 

آدم (راميًا إياها بنظرة جانبية): ما سمعتيش على الألسنة اللي زي الضوافر لازم كل 
شوية تتقص. 

نارة: وسمعت برضه على الناس اللي ما بيستلطفوش الحق لله في لله. 

آدم: كدة؟ طب UI‏ عارفة Gall Gall‏ بقى انتى إيه؟ 

ele)‏ تدس ركه tela‏ عل دن بوه 

آدم: Gale‏ بس انت اسمك الحقيقي «لاب بوي» يعني صبي المعمل» ومن هنا ورايح 
مش ح اقول لك إلا يا صبي. 

نارة: كل الأنوثة دي ere‏ 

آدم: عندك حقء كل الأنوثة دي لازم لأكبر من صبيء لراجل. 

نارة: يا دكتور آدم» ما تحاولش تغيظنيء ولا تعقدني ... أنا عندي ثقة تامة في نفسي, 
أنا لما كنت في الكلية كان عشرة بيكتبوا فيّ Gad‏ وشعر حديث كمان. إنت بس الوحيد اللي 
pore‏ والشمس قدامك مش قادر تفتح من نورهاء انها مش طالعةء ذنب الشمس إيه؟ 

raul‏ ذنبها إيه صحيح, دا الشمس أنثى. 

نارة: طب ما أنا كمان مؤنث. 


Rm 


آدم: فشرء دا انت قمر. 

نارة: ميرسيه. 

آدم: بالمناسبة القمر مذكّر. 

نارة: والله لولا إنك رئيسي لكنت وريتك أنا ASI‏ ازاي. 
آدم: الحمد لله إني رئيسك. 


(نارة تفتح فمّها إلى آخره وكأنها pul el pall agi‏ يشير لها بيده أن «خلاص»» 
فيبقى فمها مفتوحًا دون أن تصدر صوتا.) 


برولوج 


آدم: gly‏ فيها رزالة ... ممكن تقفليه؟ 

نارة: اسمع يا دكتور ادم. 

Ys بعد خمستاشر ثانية بالظبط ح نبتدي» والقراية كل‎ co! (مقاطعًا): اسمعي‎ aul 
Gale ثانية» الأول العظمى وبعدين الصغرى»‎ 

نارة: عُلم ومخاصماك. 

آدم: آدي نتيجة إدخال المرأة في مجالات علمية خطيرة زي ديء ببساطة تيجي لك 
قبل التجربة» وإيه؟ آنا مخاصماكء والمصيبة إنها جايز تعملها وما تقلشي ع النتايج. 

نارة: دلوقتي مين اللي ... 

MEO VM AA ° NV AY AY VE 36 (مقاطعًا بلهجة جادة جِدًا):‎ aul 
... ابتدي‎ ١ 

(يضغط على زرء يَصدر عن الجهاز صوت وتصبح له تكة منتظمة.) 

26,4 ۱۲ء 6. 

آدم: مش بطال. 

.١ AA 3854 

آدم: غريبة جدًا. 

نارة: ۱۳ء .٠١‏ 

آدم: استمري. 

NEW نارة:‎ 


۲> واحد من عشرة. 
(يستحيل صوتها إلى غمغمة كمن يُسمّع جدول الضرب.) 


1١ه‎ ° 
١؟‎ AA 
V eA 

VV 


(فجأة يدوي صوت غريب» صوت أنثوي Gane‏ جدًاء لا تكاد تعثر له على قرارء 
آمرٌ JS‏ قدرته على الإيحاء يُحبب إليك ما يطلبه ويجعله سهل التحقيق في 
نظرك حتى لو كان يطلب أن 885 نفسك.) 


أن 


الجنس الثالث 


الصوت: هوووه. 

ادم: اس ... 

نارة (سادرة في غمغمتها.): VV‏ 
V «¥‏ 

VV 


الصوت: هوووه (أقرب وأعمق وأشد نفادًا). 

(رغمًا عنه يتوقف آدم عن التطلّع إلى الجهاز ويرفع رأسه EW‏ بلا وعي.) 
آدم: هوووه. 

(في الخلفية نارة مستمرة في الرصد وغمغمة الأرقام لا ۷.) 

الصوت: هوووه ... عندك ميعاد في العتية. 

آدم: إيه؟ ... آنا ... مين؟ 
الصوت: هوووه ... عندك ميعاد في العتبة. 

(يظل آدم مذهولًا بعض الوقت» ولكنه لا يلبث أن ينفضٌ رأسه وكأنما يُفيق من 
VN 26,4‏ 

V «¥ 

aul‏ (باندهاش): العظمى سبعة والصغرى سبعةء مش معقول. 

آدم: دي ظاهرة غريبة, دا كأن عنصر الزمن توقف. 

نارة: و 

آدم: بدأ يتحدّك. 

NO نارة:‎ 


ال ك 


برولوج 


نارة: 1 5. 


الصوت: هوووه. 

آدم (بوجل): هوووه. 

الصوت: عندك ميعاد في العتبة. 
نارة (مستمرة): ۷» ۷. 

VV 

V «¥ 


(آدم» كا منم يترك «البنش» datas‏ إلى باب الخروج.) 
gall $5385 Lod aul 8,6‏ النديجة ie‏ 
(لا يرد آدم ويخرج.) 


VN 26,4 
V «¥ 
VW 
V ¥ 


(تسمع «تگة» ويتوقف الصوت الذي كان يصدر عن الجهاز.) 


نارة: باظت التجربةء إيه اللي جراله؟ حتى لو كان عايز يروح التواليت ما كانشي 
قادر يستنى دقيقة كمان؟ آدي نتيجة إدخال الرجالة مجالات العلم. 


(فجأة يدخل آدم وقد تغير تمامًا وعاد إلى طبيعته Gale Ge‏ بالحياة.) 


\\ 


الجنس الثالث 


آدم: آسف يا نارة» أظن لازم نعيدها. 

نارة: أنا مستعدة أخسر شهر من عمري وأعرف إيه اللي سيّبك التجرية. 

آدم: حاجة كدة تموّت م الضحك. 

نارة: تسمح تقولها لي. 

آدم: حاجة ما تتقالشي» هايفة يعنيء أنا نفسي باستغرب ازاي تسيّبني التجرية 
وأخرج» AUL AUL‏ ح نبتدي تاني» استعدي بعد phe‏ ثواني ح نبتدي» هه: عشرة AA‏ 
۷ 

الصوت: هوووه ... بنقول عندك ميعاد في العتبة. 

(إلى كائن آخر يتحول آدم» يستدير كالمنوم.) 


نارة: دكتور «aul‏ جرى إيه؟ مالك؟ فيه إيه؟ وقفت العدد ليه؟ 
(ينظر لها وكأنه لم يعد يراها.) 

إخص عليك. منظرك يخض. إنت عايز تخضني؟ أنا ابتديت أخاف! 
(يستدير بلهفة ثم ينطلق كالسهم خارجًا من الباب.) 

(ستار مؤقت) 


Ye)‏ موسيقى الافتتاح Is‏ عناوين dis pull‏ تظهر معروضة بالفانوس 
السحري.) 


\Y 


الفصل الأول 


شخصيات الدراما 


آدم: شاب في الثلاثين طويل Gail‏ وسيم تبدو عليه علامات الذكاء والتوهج. 
نارة: فتاة في العشرينء عصرية تمامّاء شعرها قصير وشخصيتها حادة ساخرة ومن النوع 
الصادق المندفع. 
عشماوي: في الخامسة والخمسين» سمين dbo‏ أسمر» صوته مخالف تمامًا لما يجب أن 
يكون عليه من ضخامة؛ يخرج على هيئة فحيح كأنما من بطنه يتكلم. 
العالم: في الخمسين: فيه كل ما في الخمسين من جمالء بذقنه المقفلة بالبياض وشاربه 
المهندم وملابسه البيضاء البالغة النظافة. 
هيلدا: امرأة عارمة الأنوثة. طاغية الشخصيةء ذهبية الشعر الناعم كالحريرء أناقتها من 
نوع غريب وكأنها تّرتدي أزياء المستقبل. 
الكائن: الكلب الخروف. 
V‏ سيدات أشجار. 
V‏ شجرات رجال. 
رجال وسيدات وأطفال من مختلف الأعمار. 


الجنس الثالث 


الوقت الحاضر. 


المنظر الأول 
(المكان: ميدان العتبة» بالتقريب المنظر هو الدائرة التي تحتل مركز الميدانء 
oaks‏ المسرح بحيث bled‏ بصورة فوتوغرافية تَكوّن الأضلاع الثلاثة للميدان؛ 
Sues‏ نحن Lal‏ في شرة الميداخ»ق :وسط الشرة (axel) «Sy‏ 


(قبل رفع الستار ومع نهاية موسيقى الافتتاح تبدأ الساعة تدق السابعةء عند 
الدقة السابعة بالضبط ترفع الستار.) 


(وأيضًا ومع قرب نهاية الموسيقى وبداية دق الساعة نبدأ نسمع ضجة ميدان 
العتبة المعتادة» Le]‏ منقولة مباشرة من الطبيعة بميكروفون من الميدان إلى داخل 
المسرح وإما مسجلة بالطريقة التقليدية.) 


(الميدان وإن كان يزخر بالناس في محيطه ووسطه إلا أنه عند pull‏ 8 المارة الذين 


يعبرونها قليلون نلمحهم بين الحين والحين يعبرون المسرح من جانب إلى جانب» 
أناس من مختلف الأعمار والأنماط وإن كان معظمها من أنصاف الفقراء.) 


Jags ايفن :قوق امسن والنتطلون وة‎ shill Ga se وان‎ pul galt) 
البالطو واتسخ كثيرًا. حركته تختلف عن حركة المارة فهو يدور حول سرة الميدان‎ 
تضيق‎ ao ف داقرة واسعة يعض الشيء مركزها الدكة الرخامية؛ ومع مضي‎ 
الدائرة التي يتحرك فيها بحيث ينتهي بالوقوف عند الدكة. نلمحه يقوم بحركات‎ 
عصبية وكأنه يعاني من تشنجات داخلية تتفجّر على ملامحه وتنتهي بأن يُكلّم‎ 


نفسه.) 


آدم: أديني في العتبة dal‏ بقالي يومين وأنا في العتبةء وعندك ميعاد في العتبة» وادّيني 
في العتبة» الميعاد فين ومع مين معرفشيء آدي العتبة وآدي الناس وآدي أنا. 


1١ 


الفصل الأول 
(فجأة يقترب من أب معه طفلانء ويندفع ناحيته (SEU‏ 
ا 


(الرجل وأطفاله يَمضون وكأنهم ما سمعوه أو رأوه.) 


(المرأة تمضي وكأنها لم تلحّظ شينًا.) 


الله إيه الحكاية» كانوا بيسمعوني الأول ويكلمونيء إيه اللي حصل؟ 

(يلمح بائع السميط مقتريًا) يا بتاع السميط ... يا بتاع السميط 

(بائع السميط وقد اقترب منه بدلا من أن يرد عليه يجلس على الأرض ويضع 
السبَّتَ بجواره وينفض حذاءه. آدم أثناء دورته التالية تكون الدائرة قد ضاقت 
بحيث يُصبح بائع السميط خارجهاء يحاول الاتجاه إليه فلا يستطيع ولا يبقى 
أمامه إلا أن يُكمل الدائرةء تنتاب آدم حالة هياج ويرفع صوته.) 

يا ناسء يا بني آدمين» ياخيناء يا ستء يا ابني» يا عم» يا خلق. 

(فجأة يقبل أفندي رفيع Me‏ ونحيل في عكس اتجاه سير آدم مندفعًا ناحيته 
في ترحاب فاتحًا ذراعيه وعلى وجهه ابتسامة واسعة. آدم يتوقف عن هياجه 
ويبتسم ويفتح ages ELS‏ بالاندفاع تجاهه.) 


الجنس الثالث 


آدم: إنت فين م الصبح يا سيدنا؟ 


(ولكن الرجل يتجاوزه بحركة مفاجئة ويخبط Grew Ve,‏ آخر على كتفه 
(SE‏ 


الرفيع: قفشتك يا برغوت. 

السمين: خضيتنى الله يجازيك. 

aul‏ (بصراخ): أعمل إيه؟ أضحك؟ ألطم؟ الكون اختلء بالتأكيد الكون اختلء دا أنا 
alle‏ وإيماني بالعلم زي إيماني ath‏ تحصل معايا الخزعبلات دي؟! ما هو حاجة من 
اتنين؛ يا إما وباء جنونى اجتاحنى LI‏ والناس من غير ما نعرفء يا إما LI‏ أمام ظاهرة 
خارقة بتكسر كل قوانين العلم ونظرياته» أنا ابتديت أخافء آنا لأول مرة في حياتى أرجع 
طفل ميت م الرعب. 

(يفطن إلى أن دوراته بدأت تضيق وكلما حاول توسيعها تضيق أكثر.) 

هزار ده ولا إيه؟ كمان شوية أتسمّر في مكاني Ses)‏ يثبت في مكانه أمام طرف 
الدكة) دي حاجة مُمتعة جدًا (يُحاول Galaill‏ وبكل ما يملك من قوة يُحاول تحريك ساقه 
بلا فائدة» يّنهار thels G5‏ فوق طرف الدكة) أنا انتهيت» آنا جَّعان» أنا جعان قوي» 
يومين بليلتين وأنا على اللضى» أنا ميت م العطشء أنا على الفجر ح اموت. 


(يظهر شخص غريبة تركيبة جسمه» سمين أسمر يرتدي رداء السائقين 
الرسمي؛ بالطو أبيض ذو GL‏ ملوّنة وعلى رأسه كاب GST‏ ويّرتدي قفازات 
elas‏ يبدا يدخل المشهد من ناحيته اليسرى ويدور دورة واسعة حول سرة 
الميدانء طريقة مشيه طريقة خاصة تبعث على الضحك.) 


آدم: يكونشي لما تحدّيتهم زعلوا؟ أصلي صممت لما نزلت من المعمل إني مش حا اروح 
Ue‏ الحتية.خالص: ركيت ايبسن الى uly‏ الجيزة Gly ae‏ ياقطع التذكرة سألت 
الكمساري: جيزة؟ أيوة جيزة» بعد محطة أبص م الشباك ألاقي الأوتوبيس في شارع 
عبد العزيز oly‏ المحطة الجاية هي Gall‏ صرخت في الكمساري: إنت مش قلت لي الجيزة 
نكن ل کا مخفو وقال: آنا مش GRAIG‏ م Si Saal aw‏ روحت NG‏ 
القرطاى :الى Metall pals‏ نا مه اة عن يال ا Gaba‏ التدكرة duces‏ ات التزمائ 
كأنه نقل ع الشريط التاني وراجع العتبةء الراجل ده فات من هنا مرة ودي التانية. 


1١ 


الفصل الأول 


(يُتابعه بعينيه ويدور معه برأسه إلى أن يمر للمرة الثالثة من أمامه وقد أصبح 
3j‏ 


(0 


Jeb Ll‏ غريب قوي (يهمس وهو ينظر ناحية الرجل) دي كانت بداية المهزلةء لما 
لقيت نفسي غصب عني في العتبة حاولت Goal‏ واهرّب من أي شارع طالع منه» كنت 
أوصل لغاية أول الشارع ورجلي تتسمر في الأرض ما تتحركشي ولا سَنتي وأدركت إني 
خلاص اتسجنت في الميدان» إيه اللي يجيب واحد زي ده في نص الليل ويقعد القعدة د 
(الرجل كان قد وصل إلى الدكة وثيت أمام طرفها الآخر دون أن يعير آدم أي اهتمام ثم لا 
يلبث أن Gules‏ موليًا آدم ظهره). 

والمصيبة معرفشي أنا ح انتهي بعد يومين من اللف والدوران إني أبقى سجين الدكة 
دي. (فجأة ينهد بعمق ويغير لهجته مخاطبًا الرجل) والله ما دام جيت برجلك لحاطط 
همي فيك ومتسلي عليك لغاية لما نشوف اخرتها إيه» إنت قطاع عام ولا خاص يا عم؟ لازم 
عاد فى تقول a‏ ركاش للدم اا مدو ب re rc eer‏ لوه 
(تنتابه حالة هيستيرية) abl‏ يا بجم» يا OSS‏ 


(يلتفت الرجل فجأة مسدّدًا عيونًا مُلتهبة إلى آدم.) 


(مواصلًا كلامه) gant‏ في كنكة. 

الرجل: إنت قليل الأدب» وحظك كويس إني تعبانء دا آنا عمري ما حد شتمني يقوم 
حلاق زيك يهزأني. صبرك Ye‏ بس اما استريح. 

آدم (بفرح وخجل وعصبية): دا سمع! إنت سمعتني يا ريس؟ 

الرجل: ليه؟ فاكرني أطرش؟ دلوقتي أوريك. 

آدم: أنا ح اتجنن آكيد» قول لي وحياة والدك إنت سمعتني وبتكلمني أنا؟ 

الرجل: ح تستهبل عليّ؟ صبرك le‏ بسء والله ما انت فالت من إيدي. 

آدم (بتضرّع حقيقي): أنا في عرضك قول لي انت شايفني زي ما أنا شايفك وسامعني 
زي ما أنا سامعك؟ 

الرجل (بمشروع ضحكة مضحكة): لا مؤاخذة انت باينك «وش» شوية. 


(بائع السميط يمر من أمامهما.) 


\V 


الجنس الثالث 


آدم: sl‏ والله» دلقوتي تشوف. 

الرجل: أشوف إيه؟ 

آدم: يا بتاع السميط (لا يلتفت البائع فيصرخ بأعلى صوته) يا بتاع السميط! 
الرجل (لبائع السميط): ما بتردش ليه يا أخينا (البائع لا يلتفت إليه) الله» إنت يا جدع 


(البائع وكأنه لم يسمع يتوجه إلى وسط الدكة وكأنها فارغة تمامًا وينام عليها 
واضعًا ساقيه فوق فخدَّي الرجل.) 


الرجل (بغضب dey‏ يديه ليرفع قدمّي البائع ولكن يديه لا تتحركان): الله الل الل! 

آدم: شفت بقى. 

الرجل (يحاول الوقوف أو الحركة بلا فائدة): يا ام هاشم» إيه ده؟! اللهم اجعله 
ns‏ إوعى يا رب يكون شلل. 

آدم: يا ريته شلل كنا عرفنا سببه. 

الرجل: هو انت راخر كدة؟ 

آدم: بقى لي dele VY‏ وانا كدة. 

الرجل: الله الله cal‏ دي حكاية إيه بقى؟ دا شغل (o>‏ لازم الراحل ده «قدمه» وحش» 
دي حتى ريحتها تقرف oh‏ اشمعنى أنا وانت يعني؟ 

آدم: مش عارفء من ساعة هوووه Lily‏ مش عارف dale‏ 

الرجل: بتقول ساعة هوووهء هو انت راخر؟ 
آدم: أيوة Gal, Ll‏ هما قالولك إيه؟ 

الرجل: ألبس سواق قالء وآخد العربية البويك اللي ح القاها قدام باب محطة مصر 
عشان عندك ... 

آدم والرجل: ميعاد في العتبة. 


(صمت) 


\A 


الفصل الأول 


آدم: يعني ميعادي بقى لازم وياك. 

الرجل: علمي علمك. 

آدم: ما قالولكشي حاجة تانية؟ 

الرجل: ولا كلمة زيادة عن اللي قلتهولك. 

آدم: يبقى لازم سايبين الباقي لذكاءناء نتصرف احنا بقىء إنت Sls!‏ سواق مش 


الرجل: ولا عمري سقت عربية. 

آدم: اللهء أمال جبت العربية من باب الحديد لهنا ازاي؟ 

الرجل: علمي علمك. 

آدم: ما تعرفشي صاحبها مين؟ 

الرجل: الله called‏ دي حتى مكتوب عليها موديل VO‏ واحنا لسة في سنة V+‏ 
آدم: أمال انت بتشتغل إيه؟ 

الرجل: أنا موظف في مصلحة السجون. 

آدم: سجان يعنى؟ 

الرجل: أصلًا سجان إنما منتدب. 

آدم: منتدب إيه؟ 

الرجل: انا اسمي عشماويء ما تسمعشي على عشماوي؟ 

آدم: عشماوي اللي بيشنق الناس؟ 

الرجل: أعمل أيه دي حاجة بالوراثة. 

آدم (لنفسه): بقى ميعادي مع عشماويء أما حتة ميعاد! 

الرجل: لا مؤاخذة بتقول إيه؟! 

آدم: بقول خير إن شاء call‏ معرفة خير! 

الرجل: إن شاء الله ... كله خير! 

die ماي ن وات من مط لت‎ do السفيظ يعون قد اا ى‎ atl) 
يده دون أن‎ day سميطة في اتجاه فم آدم فيقضم منها قضمة كبيرةء البائع‎ 
ينظر خلفه ليتناولها فيكتشف القضمةء ينتابه الانزعاج ويّعتدل فيرى وكأن لا‎ 
أحد هناك فينتابه الرُعب.)‎ 


۱۹ 


الجنس الثالث 


بائع السميط: بسم الله الرحمن الرحيم» أعوذ باش من الشيطانء أعوذ بالله من 
الشيطان! 


(ينطلق جاريًا مختطفا Gol din‏ حذاءه فوق ساقي عشماوي.) 


عشماوي: وحضرتك بقى حلاق ستات Vy‏ رجالة؟! 

آدم: لا والله للأسف لا كدة ولا كدةء لسوء الحظ أنا عالم! 

عشماوي: alle‏ بإيه بقى إن شاء Sail‏ 

آدم: زي ما تقول باحاول أعادل اللي أنت بتعمله» نت بتموت وأنا با أحيي! 
عشماوي: بتحيي المشنوق؟ إنت عايز تكفر؟! 

آدم: لا سمح الله ... با أحيي حاجات على قدي! 

(الساعة تدق معلنة سابعة» بعد الدقة السابعة مباشرة يكف عشماوي عن 
تطلعه إلى آدم ويلتفت أمامه فجأة وقد أغمض عينيه.) 


عشماوي: هوووه! ... حاضر ... من غير ما أدوس عليه ... نطلع كيلو لفوق بالعربية 
... مفهوم, اللي يختاره» دقيقة واحدة ما فيش غيرها ... هوووه (ويبدو وكأنما يفيق). 

Sab رغ‎ asa) pull 

عشماوي: SUL‏ بينا. 

آدم: على فين؟ 

عشماوي: نركب العربية. 

آدم: ونروح فين؟ 

عشماوي: كيلو لفوق. 

آدم: ونركبها ازاي واحنا متسمرين في مطارحنا؟ 

عشماوي (واقفا بسهولة): Wh‏ بينا. 

aul‏ (يحاول القيام فيقف): الله دا أنا وقفت. 

عشماوي (متحرگا خطوة): ياللا بينا. 


الفصل الأول 


آدم: UL‏ إيه؟ هو الأمر جالك إنك تشنقني؟ 

عشماوي: ما عنديش أوامر بالشنق. 

آدم: وإذا قلت لك مش جايء حاتعمل إيه؟ 

عشماوي: ولا dale‏ الأوامر اللي عندي أسيبك بحريتكء عايز تيجي تيجي» مش 
عايز انت حر. 

آدم: يعني أنا حر أقدر أتحرك (بخوف شديد يمد ساقه فإذا بها تتحرك يجرَّبٍ المثي 
فيمشي» يحاول القفز فيقفز) دا أنا بقيت حر صحيح: دا أنا أقدر أجريء آنا حا اجري؛ 
سلام Sale‏ 

عشماوي: أنا حا استناك دقيقة واحدة» ماجتشي» حا امثي. 

آدم: lily‏ قلت لك مش جايء حاتعمل إيه؟ ما تتعبشي نفسكء امشي من دلوقتي 
(ينطلق جاريًا وصوته يتباعد) أنا حرء الكابوس eh‏ آنا حر أقول YA‏ 


(بينما صيحات آدم الفرحة (SE‏ من بعيد متلاشية Gad‏ فشيًاء يقلب عشماوي 
شفتيه bis,‏ في ساعة الميدان.) 

عشماوي: ... باقي ثواني وتخلّص الدقيقة. 

(يستدير متحرّكًا بخطى ثابتة في اتجاه العرية.) 


(من بعيد sl‏ صوت آدم وقد عاد يقترب.) 


صوت آدم: ... استنى ... استناني ... نا جاي معاك ... استنى. 
(يدخل المسرح كالسهم وفي وثبتين يُصيح بجوار عشماوي.) 


عشماوي (يتأمله بمشروع ضحكة): غيرت رأيك ليه؟ 

آدم: لما بقيت حر إني أختارء اخترت آجي. 

عشماوي: ما انتاش خايف؟ 

آدم: ما اكدبشي عليك خايفء إنما آنا هويت العلم لأن العلم مغامرة لاكتشاف أي 
مجهول» حتى لو cela‏ حياتي وأنا باكتشف المجهول أحسن مليون Bye‏ ما تضيع د 
ورا يوم وأنا عايش في المعلوم» أنا لازم أعرف إيه الحكاية. 


> 


۲١ 


الجنس الثالث 


خلاص ما فيش رجوع. 
آدم: أنا جاي وعارف كويس قوي إن ما فيش رجوع. 
(يستديران ويتجهان صوب العرية.) 


(ستار) 


المنظر الثانى 
(المشهد صحراء جرداء قاحلة صفراءء مسافة واسعة [hs‏ من الأرض الغليظة 
غير المستوية.) 


(الوقت هو الظهر تمامًا والضوء شديد والشمس في منتصف السماء.) 


(صوت عربة قادمة» glas‏ حتى نحسٌ أنه أصبح داخل كواليس المسرح ... صوت 
ol‏ تتوقف العربة بينما الموتور لا يزال يعمل.) 


صوت عشماوي: انزل. 

صوت آدم: احنا فين؟ 

صوت عشماوي: على علو كيلى والرحلة انتهت. انزل. 
صوت آدم: مش نازل. 

صوت عشماوي: Lal‏ اتفقنا ما فيش Spd‏ انزل. 
صوت آدم: أنزل ازاي بس؟ 

صوت عشماوي: كدهه. 


(يسمع صوت باب العربة يفتح» ثم يغلق» ثم يجأر موتور العربة وكأنما تمر 
بطريقة غير مرئية عبر المسرح من اليمين إلى اليسارء pal‏ يدخل جاريًا وكأنما 
خلف العربةء وأيضًا يعبر المسرح في اتجاه اليسار.) 


۲۲ 


الفصل الأول 

آدم: استنی» سايبني ورايح فين؟ استنی يا وغد استنى. 

(ثم ييأس وينفض يده من الجريء ويقف ويبدأ يتطلع حوله» فيزداد هلعًا.) 

احنا فين؟ أنا متأكّد إن احنا ما مشيناش كتير أنا فاكر كويس والعربية رايحة ناحية 
ترب الإمام الشافعى» ومتأكد إننا مشينا في سكة المقطم وبدينا calles‏ طريق غريب مش 
هو الطريق» كان باين إنه بيتعمل قدامنا على طول وبعد ما نمر عليه بينطوي ورانا طي» 
Li‏ حاسس إن القاهرة مش بعيدء أقدر أرجعلها ماشيء إنما في أي اتجاه أمشي؟ أي غلطة 
ممكن تودّينى الصحراء الشرقية يعنى الموت» الموت عطش» أعمل إيه؟ مش ممكن أفضل 
هناء المرة دي لازم أتمرّد» أنا جاي لمغامرة ومخاطر مش cle‏ أتفرج ع الشمس واتسجن 
في الصحراءء الشمس نارء الأرض GE‏ ومن أول امبارح وأنا عطشان. 


(فجأة يُمسك رأسه بيديه.) 


اثبت يا آدم» اعقل واثبت» وفر جهدكء حتى الكلام alles‏ ميت مرة يثبت لك إن 
ما فيش فايدة م التمرد ما دام بينتهى بالخضوع» إنت بتواجه قوى أكبر منك ومن cclale‏ 
اخضع» امتثل واخضع.ء JS‏ هدفك الانتظار» مش ممكن دي تكون نهاية الأشياء. 


(يتكوم في منتصف المسرح واضعًا رأسه بين كوعيه.) 


(تُشرق الشمس من ناحية اليسار» تتوسط السماء تنحدر ناحية اليمين ويحمرٌ 
ضوءها وتغيب» ظلام ... ثم Grid‏ من اليسار وتتوسط السماء ثم الشفق 
والمغيب والظلام وتعود تشرق وحين تتوسط السماء يرفع رأسه ناحيتها ويظل 
يحدق» وحين يتعب يُحاول أن يعيد رأسه إلى وضعها فلا يَستطيع تحويل بصره 
عن قرص الشمس.) 


آم آله :مش قادن أحول daze‏ فن الغتمس» حوره بيرق (phe‏ عمال يسكب 
وعييء عقلي بيسخنء بيتحلّلء مخي بيسيح وبيدوب وبيغلي وبیتبخر» ومش قادر سحب 
نظري منهاء آنا بقيت عَبّاد شمس (يسكتء وكعباد الشمس يظل يتبع الشمس بعينين 
جاحظتين وهي ببطء تَنحدر إلى اليمين ويبدأ ضوءها pant‏ وحين تغيب ELS‏ وراء GA‏ 
کف أنه قر Een‏ دوت عن تكريك راف اال الناهية ی ا ال Pere‏ 
ويُفاجأ حين يرى GL‏ هائل الضخامة يمتد من ناحيتيه سور عليه زرع أخضرء الباب من 


۲۲ 


الجنس الثالث 


الحديد القديم الذي تراكم فوقه الصدأ طبقات فوق طبقات» من خلال حديد الباب نرى 
شبح مدينة كاملة كمدينة الأحلام مضاءة في الليل بنور غريب كأنه مصنوع من مزيج من 
ضوء الشمس والقمرء لدى التفاته يشهق في هلع وينتصب واقفاء ثم يهمس لنفسه بصوت 
کالفحیح): ١‏ 

آدم: دا كله جه منين؟ الضهر ما كانشي فيه dole‏ إزاي اتوجد ده كله في ساعات؟ 
دا الباب ده عمره مثات السنينء والزرع ده قطعًا اتزرع قبل أنا ما اتولدء وإيه اللي جوه 
السور؟ دا مدينة زي مدن الأحلامء يتعمل دا كله ازاي في نص Sass‏ 

(يمسك رأسه بيديه.) 


اركزء اثبت» الدهشة الشديدة ممكن تطيّر عقلك» زي ما اتعودت الخضوع» تعود 
التسليم (مغيرًا لهجته) بس عطشان عايز اشربء ولازم اخش» إيه القوة اللي تفتح باب زي 
Sou‏ افتح يا سمسم» جعان وعطشان وعايز alll‏ عايز أنام. 

(يرتكن على السور المجاور لفتحة الباب وينام.) 

(موسيقى تنتهي بصوتها يقول): 

صوت هي: ... هوووة. 

(يقفز برأسه من غفوته.) 

آدم: 0999+ 

صوت هى: ادخل. 


(ومع الكلمة تنفتح Gals‏ الباب الهائلتان وكأنما من تلقاء نفسيهماء ويبدو 
خلف الباب ممر تقف على أوله بضع شجرات قد تطوّر شكلها عن الأشجار التي 
نعرفها حتى اقترب من صورة شبه آدمية بعضها ممشوق gall‏ وبعضها به 
انبعاجات وبعضها عجوز تقوس ظهره» رءوسها Ley‏ فيها من فروع وأوراق 
تشبه في شكلها العام بعض تسريحات الشعر المنتشرة هذه الأيام.) 


٤ 


الفصل الأول 
الشجرات (في صوت واحد): اتفضل خش. 
pul)‏ يقف مبهورًا يتطلّع هنا وهناك ليعرف مصدر الصوت.) 


شجرة جميز: ما تخافش Gal...‏ اللي بنكلمك. 

آدم: إنتى مين؟ 

الشجرة الزعيمة: احنا الشجر اللي قدامك. 

(بقية الشجرات يهمس بعضها لبعض.) 

شجرة التمر حنة: والنبى شكله حلو. 

شجرة التوت: نفسي يحك دقنه الطويلة دي في جذعي. 

شجرة السنط: أنا النوع ده ما يعجبنيش. 

آدم: هو الشجر هذا بيتكلم؟ 

شجرة الجميز الزعيمة: ما تخافش ... خش ... 

(بعد تردد يدخل.) 

(تحيط به الشجرات» بينما تلتصق بجانبه شجرة التمر حنة.) 

شجرة الجميز: اعتبرنا زي اخواتك ales‏ احنا مش أغراب» أنا جميزةء ودي جوافةء 
ودي توتة, ودي نخلة» cabin bik,‏ والموزة, واللي جنبك دي ... 

آدم: تشرفناء وحاتخدونی على فين إن شاء الله؟ 

الجميزة: كل اللي أقدر أقول هولك إن «هي» عايزاك. 


ادم: «هى» مين؟ ces‏ مين «هى» دى؟ 


الجنس الثالث 
الجميزة: احنا نفسينا عايزين نعرف هى مين. 


(إظلام أو ستار) 


المنظر الثالث 
(مع Suge‏ الإضاءة - أو رفع الستار - يكون السور قد اختفى ويكون المنظر 
قد أصبح داخل حديقة مليئة بالأشجار البرية كثيفة كالغابةء Gusts‏ أن الموكب 
قد قطع شوطًا كبيرًاء هناك على البُعد من عمق المسرح الأيمن تبدو انعكاسات 
أشعة كما لو كانت تدل على وجود مدينة هناك.) 


الجميزة: أظنك تعبت» نعسكر هنا ونبات. 

آدم: أنا بس Glas‏ بقالي سنين ماکلتش» وعطشان» بقالي سنين ماشربتش. 

الجميزة: ما عندناش يتاكل إلا جوافة ... تاكل جوافة؟ 

آدم: زي بعضه» أي حاجة. 

الجميزة: يا جوافة ... هري وسطك شويه ونزلي له كام Lhe‏ مستوية. وانتي 
يا نخلة» مدي جدورك Slay‏ له من تحت الأرض مية. 

جوافة: بس انتي عارفة يا ريسة إن جذعي ما بتحركوش إلا المزيكة. 

ilps naa acts eee a 

Ye)‏ نقرة غريبة وتصفيق خشبي GIS‏ صادر عن شجر الغابة كله ترقص 

شجرة الجوافةء aul‏ يتابعها وكلما سقطت منها ثمرة يلتهمها.) 


الجميزة: شيعت؟ 
آدم: عايز اشرب. 
raul‏ بقك؟ هو فين بقك Sou‏ أبوسك Spiny‏ 


aml 


الفصل الأول 
الجميزة: لازم تمص المية من قلب «جمارها». 


(يتزفد pl‏ .ولكنة يفطل LS Ysa‏ لو GIS‏ يها pd‏ رريخ «الجريد» 
ويُطبق dads‏ على قلب «الجمار» الذي aris‏ الفم.) 


الجميزة: ميعاد النوم جه. 


aul)‏ يتمدّد متعبًا وينام في الحال» الأشجار تقصر جذوعها وتتكوم في ناحية 
أخرىء السنطة وحدها واقفة بجواره.) 


الموزة: أنا عارفة فيه إيه يستاهل إنها تعمل كل ده عشانه؟ 

النخلة: باين فيه سر خفي ما نعرفوش. 

الجوافة: ولا باين فيه سر ولا dale‏ دي ما اتخلقش البني آدم اللي يستاهلهاء دا أنا 
مرة شفتها في الحلم قمت من النوم ح اتهبل عليها. 

السنطة (تقترب منهن وكأنها تُشارك في الحديث): دا من الكلام اللي بيحكوه عنها 
الواحدة بتحس إنها جنبها لازم تبقى راجل. 

التوتة: دا بيقولوا إنها مرة استحمت في بحيرة فما استحملتش وراحت مقلوبة بحر. 

الجوافة: أنا سمعت إنها تقدر تحب كل ليلة ألف راجل وتخلي كل راجل فيهم يحس 
إنه اتمتع لوحده IL‏ ست. 

الموزة: وكل ده يبقى علشانه لوحده؟ 

التمر حنة: مش خسارة فيه» هو راخر Gul‏ عليه إنه يقدر يسعد كل ليلة آلف ست. 

الموزة: بتقولي إيه يا عبيطة انتي؟ 

التمر حنة: هي إيه غير شوية كلام عمالين تقولوه عليهاء كلام في pS‏ لا حد شافها 
ولأجد alga jas‏ نهنا ie‏ ال دو اة dal‏ 

الجميزة: تمر حنة ... الزمي re‏ لاحظي إنها «هي» وكفاية إنها «هي»» «هي» 
أجمل وأحلى وأعظم وأرق وأمتع وأروع ما في الكون كله ده إيه جنبها غير Ba‏ جلف؟ 

التمر حنة: أهي المصايب ما بتجيش ... 


۲۷ 


الجنس الثالث 


الجميزة (مقاطعة): خلاص ... انتهينا ... مين اللى حياخد نبطشية الحراسة الأولانية؟ 
خديها انتى يا سنطة. : 

التمر حنة (هامسة لسنطة وغامزة إياها): سيبيهالي وحياتكء أنا في عرضك. 

السنطة (بتململ): بس أنا تعبانة يا ريسة» ممكن تمر حنة تاخد الأولانية» Gly‏ اللي 
بعديها على طول. 

الجميزة: إذا كانت توافق. توافقى يا تمر حنة؟ 

التمر حنة: أمري لله gly‏ إنى تعبانة قويء إنما عشان خاطر خالتى سنطة. 

الجميزة: بس حي بالك يا تمر aie‏ أنا شايفاكى Ube‏ له da gi‏ وانتى عارفة 
... ده «هي» عایزاه» وما دام «هي» عايزاة ... إوعي ade‏ تتمنيه ولو بينك te‏ نفسك» 
مفهوم؟ 

التمر حنة: حاضر يا ريسة» حاضر. 

(تقوم التمر حنة آخذة مكان الديدبان وتأوي السنطة إلى النوم مع بقية زميلاتها 

ثم ee‏ الصمت» وكأن الجميزة هي المايستروء تبدأ الشجرات خلفها يُصدرن 

Gad ARS بيط‎ io yl spill Lie غو بشري: عضي‎ ull opie 

فشيئًاء من آدم الراقد يشخرء وحين تجاوره تبدأ تسقط عليه زهورهاء یتململء 

ويعود للنوم» ثم يتململء يُغمغم.) 


آدم: الله! ... ريحة حلوة ... دي باين روح التمر حنة. 

التمر حنة: يعنى عاجباك؟ 

آدم: دا لى oe‏ شمها تصحيه. (يلف يده حول جذعها) إنتي تردي الروح» أشكرك 
ازاي 

التمر حنة: بلاش تلمسنى أرجوك. 

آدم: كتير علي إني ا 

التمر حنة: کا ناء مش ح اقدر أستحمل. 

آدم: الله إنتي بتتكلمي كدة كأنك ... كأنك ست. 


YA 


الفصل الأول 


التمر حنة: أنا حاسة بك أكتر من ست» شاعرة برجولتك AST‏ من أي بنت بنوت. 

آدم: دي آخر حاجة أتصورها. 

التمر حنة: ليه؟ ... هل الأنوثة اسم ولا إحساس؟! 

آدم: بس انتي شجرة وأنا راجلء إنتي نوع وأنا نوع. 

التمر حنة: وهو يحس النوع إلا نوع تانيء ولا يقدّر الجمال إلا جمال تاني؟ 

آدم: يعني انتي حاسة Sais‏ 

التمر حنة: أنا كل ورقة في قشعرت لما لمشت جذعيء جدوري نفسها cules‏ منيء أنا 
اة إنك لو igh tas‏ كل الات الوق ع clits‏ ادم ولح 

آدم: يا ريت» يا ريتك تتقلبي كلك دم ولحم (يحتضنها). 

التمر حنة: لا لا لا لاء أرجوك» أنا عايزاك قويء أنا عايزاك بطريقة عمر ما أنثى 
عازت بيها ذكرء بس ابعد عني أرجوك. 

آدم: وأبعد ليه ما دام عايزاني؟ 

التمر حنة: GY‏ مش ضامنة نفسيء ولو سبتها ح اضيع» ح انتهي. 

آدم: ياهء دا انتي جدعك سخن خالص» OG‏ دا انتي بين إيدي كأنك بنت سبعتاشر. 


(يختل توازن شجرة التمر حنة وتبدأ تميل.) 


التمر حنة: أنا خلاص ... ضعت ... ما فيش فايدة ... احضني بالقوي بقىء بكل 


(يحضنها وتميل ويميل معها حتى يصلا إلى الأرض.) 


التمر حنة: تعرف تبوسني؟ 
آدم: فين؟ 
التمر حنة: هناء في الحتة اللي جذعي فيها بيتفرع فرعين. 


(آدم يقبلها) 


۲۹ 


الجنس الثالث 
التمر حنة: مش كدة: تعالى انت اما أبوسك أنا. 
(يغيب رأسه بين أفرعها وأوراقها.) 


تعالى خلينى ادوّقك أنوثة عمرك ما دقتها ولا داقها بشرء الأنوثة Sal‏ الأنوثة أول 
ما بدأت الأنوثة, تعالى أعيشك في الزمن النادر اللي فكرت فيه الطبيعة لأول مرة إنها لازم 
تبتدي تقسمنا لجنسين. (تبداً تلهث ويلهث هو الآخر) تعالى نوصل للحظة الفاصلة اللي 
خلقتك جنس وخلقتني جنس» اللحظة اللي من روعتها انقسمنا اتنين» تعالى نرجع واحدء 
تعالى نعيش لحظة الوحدة العظمى؛ وحدة الإنسان والنبات والحيوان والشعور واللاشعور 
والجماد والزمان والمكان» لحظة بداية كل شيء» نهاية كل شيء» الوجود الواحد. 


(يزداد لهاثها ولهاثه Siig‏ أغصانها وتحدث ضجة تتصاعد حتى تستيقظ 
الجميزة ويعض الشجرات فجأة.) 


الجميزة: كدة يا تمر din‏ بقى عشان واحد زي ده ترتكبي الخطيئة الأولى في عالمناء 
تبقي أول خارجة على نظامنا اللي عمر ما إنس ولا جن ولا جماد خرج عليه؟ 
deol‏ فقن مسرا أنا المسكول. 
الجميزة: هي اللي مسئولة لأن هي اللي عارفة» وعملت اللي عملته وهي عارفة العقاب 


التمر حنة: أنا لسة ما عملتش dale‏ أنا مش حا اسيبه واعملوا اللي تعملوه. 

الجميزة: مش GUS‏ إنك تكوني أول خاطئة عايزة تبقي Jol‏ متمردة كمان؟ 

التمر حنة: خاطئة ومتمردة Layne‏ إعملوا اللي تعملوه» إنما أنا لأول مرة في عمري 
حاسة إني باحبء Sigh‏ خلاص لقيت ذكورتها ... عمري كله هو اللحظة دي. 

الحميزة:واللحظة Shad go‏ تهرك كله pale coe ll il‏ فل لي مان الدج 
الأنانية هي أكبر جريمة عندناء وعقابها أقسى عقاب» إمسكوها (تلتف حولها بقية الشجرات 
ويجعلنها تعتدل» بينما آدم يقف كالمذهول). 

التمر حنة: آنا مستعدة لأي عقاب» ما دام مش ح احس به هوء ومش ح اكلمه هو 
ومش هو اللي ح يشم ريحتيء اعملوا اللي تعملوه. 


الفصل الأول 
الجميزة: الفجر قرب واحنا ح نكمل رحلتناء المدينة بانت. 


(تلتفت إلى eb‏ الشرق حيث بدأت أنوار المدينة تبدى ككرنفال من الأضواء 
وسط الظلامء أنوار كأنها لوحة رسام استعمل الأضواء في رسمها.) 


ياللا بينا. 
(الشجرات تحيط بآدم ويتركن تمر حنة واقفة في مكانها وحيدة.) 


التمر حنة: مش بإيدي» دا حب يا جميزة WL‏ عمرك ما دقتي الحب» وعشان كدة 
فضلتي جميزة. 

الجميزة: احنا ع الصبح ح نوصل. (ثم ملتفتة لتمر حنة) Lol‏ انتي ف ح تفضلي هنا 
في مكانك وح تفقدي القدرة على الحركة والكلام والشعور والنوع وتبقي بلا جنسء لغاية 
ما ينظر في أمرك وتعاقبي العقاب النهائي. 


(آدم فجأة يترك حارساته ويذهب إلى التمر حنة ويُطبطِب عليها.) 


التمر حنة: ولا يهمك» اللحظة معاك بعمرء بس كل ما تشم ريحة تمر حنة افتكرنيء 
Se‏ 


(تتوقف عن الكلام وقد فقدت القدرة وتتهدّل أغصانها فوق جذعها.) 
الجميزة: انتهت المهزلةء ياللا بينا. 


(الستار) 


Y\ 


الفصل الثاني 


المنظر الأول 


(مع بدء الإضاءة التدريجيةء يدخل الموكب pul)‏ والشجر) من يسار المسرح 
وكأنما من باب رمزي للمدينة الغريبة؛ حيث البيوت والمباني تتراءى وقد يُنيت 
بأشكال-مقتسة من أشكال النناقات. والزهون. وآضخاف”الحيواتات -الجميلة: 
كذلك كل متعلقات المدينة من فوانيس إضاءة تنتهي بدل المصابيح بأزهار 
مختلفة الأشكال تمتص أشعة الشمس بالنهار وتضيء بالليلء وسائل المواصلات 
تقوم بها مركبات على هيئة طيور.) 


الجميزة (صوتها قد تغير وإن لم يتغير شكلها وأصبح صوت رجلء ونفس الشيء 
حدث للأشجار الأخرى): مهمتنا هنا انتهت. 

آدم: وأنا أعمل إيه؟ 

التوتة: دي مسائل ما نعرفهاش. 

آدم: أمال الأوامر اللي عندكم إيه؟ 

النخلة (بصوت صبي مراهق): لغاية هنا نسيبك. 


الجنس الثالث 


آدم: تسيبوني ازاي؟ 

الجميزة: انتظر الأوامر. 

آدم: أوامر إيه؟ مش كفاية انتظار؟ 

الجميزة: الوداع. 

آدم: أرجوكم. 

الجميع: الوداع. 

(ويتركونه واقفا ويستديرون خارجين.) 

آدم (يرمقهم ويقول بسخرية): الوداع. 

(تبدأ موسيقى على هيئة صوصوة عصافير وما إن يبدأ آدم ينصت إليها 
ويستغرقه الإنصات حتى يُقبل كلب ضخم له رأس كلب وذيل خروف من 
خلف aul‏ يمشي بضع خطوات ثم فجأة يُطلق هبهبة عالية يقفز لها آدم Gey‏ 
ويّلتفت إلى مصدر الصوت ويبدأ يتراجع بظهره والكلب يتقدم وهو لا يزال 
يُهبهب هبهبة عالية Arc ye‏ ويستمر آدم في تراجعه ولكن ISN‏ يتوقف Blas‏ 
ويكف عن النباح ويُحدق في آدم» آدم يتوقف هو الآخر حائرًا ماذا يفعل وما هی 
الخطوة القادمة. فجأة يقف الكلب على ساقيه الخلفيتين ويعتدل تمامًا كأنه 
إنسان وهو يُقهقه قهقهة عالية.) 

الكلب الخروف: إنت Sad‏ 


pul)‏ يهز رأسه بشدة غير مصدّق ويستعد للنطق» يفتح فمه Lad‏ لكن لا يخرج 

dic‏ صوت.) 

الكلب الخروف: دا انت لسة خايفء ما تخافش (يتقدم ناحيته فيبدأ آدم يتراجع 
1533( ; 

ما تخافش باقولك» الله ح تقف ولا أهبهب لك تاني وأمشي لك على أربع (يقف آدم 
ويقترب الكلب وينكمش على نفسه. فيمدٌ الكلب يده ويّخبطه على كتفه خبطة قوية). 


ve 


الفصل الثاني 


Jb‏ خوف ما تخلنيش أحس بتأنيب ضميرء أنا قلت أهزر معاك تقوم تقلبها جد 
وريني نبضك (يتحسس نبضه) لا حول الله» مية وستين في الدقيقة» أنا آسفء آسف Mo‏ 
أرجوك سامحني لاحسن أعاقب نفسي بشدة وارجع كلب. 

آدم E)‏ لا لا لاء أرجوك» إوعى تعملها. 

الكلب: الحمد لله آدي انت نطقت. 

آدم: طب روح بقى الله يسامحك. 

الكلب: أروح فين إن شاء اللهء هو أنا واقف ألعب؟ أنا واقف معاك أشتغل. 

آدم: تشتغل إيه؟ 

الكلب: مرافق لغاية ما بسلامته يجى. 

آدم: بسلامته مين؟ 

الكلب: هو مفروض صحيح إني ما أقولكشي, إنما ما دام خضيتك ح ابقى طيب زي 
المرحوم أبويا الخروف وأقول لك» هما ها يخدوك pad‏ السندسي. 

آدم: لازم دا القصر بتاع هي؟ 

الكلب: لا وانت الصادقء دا بتاع العالم. 

آدم: العالم؟ يبقى مين ده؟ 

الكلب: gal‏ انت ح تضحّكني gal‏ الأستاذ العالم» حد ما يعرفوش؟ 

آدم: وياخدوني عنده ليه الأستاذ العالم ده؟ 

الكلب: أهي دي لا يمكن أقولها. 

آدم: ح تقولها ولا أخللي ضميرك يأنبك تاني وأخاف؟ 

الكلب: وهي سر يعني؟ أقولها وأمري إلى الله أصل العالم ده ما بيعوزشي حد لله 
في لله» دا عمر ما حد دل له شيء وطلع نفس الشيء» الفرخة تطلع متجوّزة GU‏ التعلب 
alls‏ من عنده Gib‏ زي الحمارء أمي الكلبة الوولف دخلت عنده طلعت حامل من أبويا 
الخروف في. 

آدم: بقي عشان كدة عايزني؟ بقى جايبني من آخر الدنيا عشان يعملوا علي تجربة» 
أنا العالم الى Jacl‏ تجارب ع الفيران: أبقى بجلالة قدري فار تجارب؟ دا مستحيلء أنا 
راجع. 


(يندفع آدم من حيث دخل المسرح.) 


الجنس الثالث 


الكلب: إنت حاتقف مطرحك ولا أندهلك أمى؟ اعمل حسابك» هى لسه كلبة وولف 
زي ما هي وعندها صحة تقرقش الزلط. : 

آدم: أنا راجع. 

الكلب: يا del‏ (ثم يهبهب» تجيب على هبهبته هبهبة خشنة مروعة من الخارج) 
سمعت؟ 

آدم: اعمل معروف أنا عندي عقدة من الکلاب» ترضى إن واحد زیي يبقى فار تجارب؟ 

الكلب: ومين قال إنك ح تبقى فار؟ ما يمكن تبقى قط ولا نسناس أدي انت فيك 
شه مق :ريني ay‏ مضل يحضم إنما is a SW‏ کے مد 
زي ما دخلت» تعالى مكانك (يجذبه فيقاوم (pul‏ يا امه (يهبهب فتّجيبه الهبهبة السابقة). 

ادم: يا سيدنا راك ا ار كر 

الكلب: يبقى ما تتحرّكش من مطرحك. 

(يّثبتان في مكانهما بينما تعود موسيقى العصافير تعزف حتى يظلم المشهد 

علامة مجيء الليل ولا يبقى مضيتًا إلا أضواء المدينة المبعثرة.) 

(من زاوية المسرح الداخلية اليمنى يظهر كائن سيريالي يعبق برائحة الفل 

Jibs‏ في خطو راقص بينما يشع بضوء داخلي متغير متعاقب له نفس وقع 

الخطوء dats‏ إلى حيث آدم واقفء آدم يتراجع مأخودًا.) 

الكائن: من فضلك ما تخافش ... تسمّح ما تخافش. 

آدم: أنا مش خايف. 

الكائن: ما هو لو خفت منى حا اخاف منك ... أقف وبطل خوف أرجوك. 

١ وقفت.‎ gel آدم:‎ 

الكائن: أيوة كدة ... أنا دلوقتي ابتديت أنا راخر اطَّمن. 

آدم: إنت مرّة ست ومرّة راجل صوته رفيع» ومرة تخين. 

الكائن (بصوت طفل): أبيه ... بجد ... أنا صوتى BS‏ 

cA Gaul... ci. Jabs Byay adil spul‏ :ووم ای متكا تكو ابه بال 


۳1 


الفصل الثاني 


آدم (للكائن): ويتمأماً كمان؟ 
الكائن: ل مش آنا ده. 


(تأتي مأمأة أخرى يكتشف الاثنان أن مصدرها هو الكلب الخروف الذي كان 
قد استسلم للنوم منذ أمد بعيدء والذي يصحو فجأة كالمستيقظ من كابوس.) 


الكلب: لازم هرب» رحت في داهيه يا خروف الكلبء كدة يابا تعملها في وتجيني في 
الحلم Glee‏ وعايز برسيم sadly‏ أدوّر لك عليه لغاية ما أول عمل محترم أعمله في حياتي 

آدم: أنا ما هريتش أنا أهه. 

الكائن (بمجموعة أصوات): وأنا أهه جيت آخده. 

الكلب: يبقى المهمة انتهت وسيبوني بقى أرجع أدور للمرحوم أبويا الخروف على 
برسيم (يعود للنوم وهو يُمأمئ بخفوت). 

آدم: لهو انت اللي جاي تاخدني pad‏ السندس للعالم؟ 

الكائن: وعرفت منين LI is cals fh‏ نفسي ما اعرفشي إلا أننا رايحين القصر cons‏ 
عرفت منين؟ 

آدم: عرفت وخلاص. 

الكائن: خلاص ازاي؟ دي لازم حيتعملها تحقيق. 

آدم: خلينا فيك انت» إنت كام واحد في بعض؟ وشكلك ما له كدة؟ إيه gill‏ ده وريحة 
الفل اللى عبقت الدنيا من ساعة ما دخلت» إنت إيه؟ نبات ولا حيوان Vy‏ من ده على Sos‏ 

الكائن: أنا الكائن الجديد» أنا أحدث كائن اتخلق هناء أنا اتخلقت علشان آجي آخدك. 

آدم: اتخلقت I‏ اتولدت؟ 

الكائن: اتخلقت. 

آدم: اتخلقت يعني من ما فيش؟ 

الكائن: وهى فيه حاجة بتتخلق يا دكتور آدم من ما فيش؟ 

آدم: وحكيم كمان؟ وعارف أنا مين؟ اتخلفت ازاي بقى؟ 


YV 

الكائن: سقط glad‏ من نور نجمة الفجر على زهرة فل في لحظة كان بِيغنّي فيها 
كروان» حصل بين التلاتة استلطاف وتواؤم وراحوا متجانسين على طول فاتخلقت أنا. 

آدم: وحتى التزاوج هنا ممكن يحصل بين ۳ والدين؟ 

الكائن: احتمالات التواؤم والتجانس مالهاش حدود.ء دا أنا سايب أخويا اللي جه 
بعدي» حالة تواؤم مع GUIS‏ حتة دين كائنة اتخلقت من لحظة شوق تواءمت مع قطرة 
ندا وشقاوة طفل وصدر حنون» تصور بقى لما أخويا يخلّف منها ح يجيب إيه؟ كائنات 
زمانية مكانية جمادية حيوانية مستقبلية ماضية ضوئية موسيقية ليها برضه ريحة الفل. 

آدم: أنا قطعًا لازم باحلم. 

الكائن: ما افتكرش» أحلامك نفسها مش ممكن توصل للمدى ده. 

آدم: ويا ترى حكمتك دي جبتها منين؟ من التلات والدين برضه؟ 

الكائن: لأ دي من جهدي أناء قبل ما أجيلك فت على مدرسة الحضارة. 

آدم: الحضانة؟ 

الكائن: الحضارة بقول cell‏ وهناك سمعت التلات سيمفونيات اللى وصلونى للمرحلة 
التالتة من المعرفة. : ; 

آدم: بتقول إيه؟ 

الكائن (مواصلًَا كلامه): السيمفونية الأولى معزوف بيها تاريخناء والتانية تسمعها 
تكسب كل معارفناء والتالتة بتحوي كل شيء عنكم. 

ادم: عننا ... قصدك مين؟ 

الكائن: عن جنسكم. 

آدم: البني آدمين يعني سكان الأرض؟ 

الكائن: أيوة أى بالأصح إللي بيسموا نفسهم بني آدمين. 

آدم: يعني انت دلوقتي عارف انتو مين» وجيتوا منين» من أنهي SS‏ بقى جيتو؟ 
لازم من مجموعة شمسية تانية. 

الكائن: احنا جايين من الكوكب ده» من الأرض. 

آدم: يعني المدينة دي بناسها وكائناتها ومخلوقاتها وكل الغرائب إللي فيها من 
الأرض؟ إنت عايز تضحك على مين فينا؟ 


YA 

الكائن: أنا مش جاي أضحكء Gal‏ ورانا مهمة والوقت أزف والمسافة بعيدة. 

آدم: وراك esl‏ آنا مش جايء دوروا لكم على حيوان تجارب غيري. 

الكائن: إنت قطعًا ضحية معلومات غلطء جبتها منين؟ أأكد لك أن حد حب يهرّر 
معاك bay‏ في دماغك كل الكلام ده» إنت جاي هنا عشان أعظم مهمة age‏ بها لبشر 
ومتصور إنك جاي حيوان تجارب. 

آدم: أمال جايبني ليه؟ لازم أعرف دلوقتي حالًا إيه المهمة اللي عمر ما عُهد بيها لبشر 
دي قبل ما انتقل من مكاني. 

الكائن: وإذا كان عشان تعرفها لازم تيجي معاياء تيجي ولا ما تجيش؟ 

آدم: ذنبي على جنبي أنا حا افضل ورا المجهول لما يجيب داغيء هي المسافة بعيدة؟ 

الكائن: احنا حانخترق المدينة. 

آدم: والمدينة كبيرة؟ 

الكائن: بالمشي تخترقها في أسبوع. 

آدم: حا امشي تاني؟ دا لا يمكن» آنا الجزمة دابت من المشي» خلاص ما اقدرشي 
١ Bobs ol ail‏ 

الكائن: ومين قال إننا حانمشي؟ 

آدم: أمال حانوصل ازاي؟ حانطير؟ 

الكائن: أيوة حانطير. 

آدم: هو فيه طيارات؟ 

الكائن: ولزومها إيه؟ 

آدم: أمال حانطير ازاي؟ 

الكائن: إحنا حانطير. 

آدم: إنت تطير معلهش» إنما آنا أطير ازاي؟ 

الكائن: زيك زي أي حاجة nbs‏ تطير زي الفراشة ما بتطير زي العصفورة ما 
بتطير» زي السحاب. 

آدم: بس آنا بني آدم تقيل جسمه اتخلق للمشيء ما اعرفشي أطير. 


va 

الكائن: بسيطةء ما تعرفشي اعرفء طير. 
آدم: يا ريت. 

الكائن: لو عزت حاتطير. 

آدم: كدة؟ أقول عايز أطير ... أطير؟ 

الكائن: بالضبط BS‏ 

آدم: طب هه» أنا عايز أطير» نفسي موت أطير» شفت بقى ... ولا حاجة حصلت. 


(يكون قد ارتفع فعلًا عن الأرض.) 
الله» دا إيه ده» دا آنا باطير sled‏ أنا طرت» دا معقول ده؟ آنا باطير. 


(يكون قد بدا كما لى كان يرتفع في الهواء بتأثير الإضاءة البنفسجية والكائن 
بجواره وبعد وصولهما إلى عل مناسب يبدآن يتجهان ناحية الزاوية اليُمنى 
الداخلية للمسرح كما لو LIS‏ يقطعان سماء المدينة التي تبدو أضواؤها أسفلهم 
في خلفية المسرح التى تتحرّك في الاتجاه المضاد.) 


الكائن: شفت بقى المسألة سهلة ازاي. 

آدم: سهلة إيه؟ ضروري عناصر من عندكم تدخلت» هو معقول LI‏ لوحدي أطير؟ 

الكائن: إوعى تآمن بكلامك ده لحسن تبص تلاقيك واقع مقطومة رقبتكء اللي انت 
مش قادر تتصوره هو بجد الحقيقة» إنت بإرادتك بس طايرء ولو بطلت أو شكّيت في 
إرادتك حا تقع. 

آدم: طب نغيّر بقى الموضوع. 

الكائن: بص اتفرج ع المدينةء Gal‏ دلوقتي بالظبط فوق حي الطفولة» طفولة كل 
شيء. ; 

آدم: ألا بالمناسبة أنا من ساعة ما cue‏ هنا ما شفتش فيكو بني آدمين alld‏ إنتى 
ما عندكوش بني ادمين؟ 

الكائن: إزاي ما عندناشء أمال اللي عمل دا كله مين؟ 


الفصل الثاني 


آدم: طب هما فين أمال؟ 

الكائن: قلت لك أنا لسة جديد» أعرف للمرحلة التالتة بس. 

آدم: بني آدمين م الأرض برضهه زينا زيهم؟ 

الكائن: هما بني آدمين» بس مش زيكم. 

آدم: مش زينا ازاي» هو فيه بني آدمين تانيين؟ 

Es Seat‏ فيه دول انكس الإنسانى الأرقى. 

آدم: أمال Gal‏ إيه؟ ١‏ 

الكائن: إنتو الجنس الأقل رقيًا. 

آدم: احنا؟ ال ٠٠١‏ مليون بني آدم اللي ماليين الأرضء دول الجنس الأقل رقيًا؟ فيه 
غيرهم كمان جنس أرقى ما نعرفشي عنه حاجة؟ أرقى في إيه بقى؟ 

الكائن: لأنهم الإنسان» الإنسان الحقيقي. 

آدم: أمال Gal‏ إيه؟ ١‏ 

الكائن: أنتم بشر صحيحء» إنما دافعكم للحياة حيواني» البقاء عندكم للأقوى والأذكى 
والأكثر LaLa!‏ هم البقاء عندهم للأكثر إنسانية. ا 

آدم: كلام غريب قوي» قصدك إيه بالإنسانية؟ 

الكائن: القدرة على التوافق والتعاطف والتواؤم والحب» دول النوع الأرقى اللي تطور 
من الإنسان بتاعكم» زي الإنسان بتاعكم ما تطور من الحيوان. 

آدم: مش قادر أصدقك قوي» التطور مستمر صحيح بس داخلنا إحناء الإنسان GAN‏ 
هو إحنا برضه. 

الكائن: مش ممكن يكون التطور داخلكم وإلا كانت القرود بقت الإنسان» التطور 
معناه خلق نوع جديد خالص» وده اللي حصل فعلًا. 

آدم: طب ما يبقى اتخلق فينا برضه؛ Gal GY‏ قادرين برضه على التواؤم والحب. 

الكائن: مش صحيح. دا جنسكم مش قادر على حب نفسه حتىء ده هو الجنس 
الوحيد اللي تقريبًا تلت أفراده بيقتلهم التلت التاني بينما التلت التالت قاعد يتفرج ومش 
مستنكرء يعني في كدة أقل حتى من الحيوان» عمرك سمعت عن حمار LEB‏ حمار Uy‏ ديب 
تربص لديب وقتله مع سبق الترصد والإصرار؟ 


١ 


الجنس الثالث 


آدم: بس مع كدة هو الجنس اللي عمّر الأرض واكتشف قوانينها وسيطر على كل شيء 

الكائن: بس برضه للأسف هو UI‏ عمل كدة عشان يبتكر وسائل أذكى يحارب بيها 
بعضه» شايفء آدي Gal‏ بالضبط agi‏ الف 

آدم: المعبد؟ إنتى بتعبدوا إيه؟ 

الكائن: بنعبد بعضء كل شيء أو كائن فينا بيعبد الآخرين» سامع» دا أنا سامعهم 
بيغنواء دي باين الأغنية عليك» اسمع. 


(تتناهى أصوات بعيدة تقترب» ترقص وتمرح وتردّد الأغنية التالية): 


باللهفة 
حيوا آدمناء 
حيوا الفارس. 
kK OK‏ * 
a gall‏ تجسدء 
اللحظة جاء 
بالأمل الواسع le‏ 
بالحب الدائم cle‏ 
بالعالم رحيًا جاء. 
OK‏ ا * 
في علاها تسعد هی» 
في سماها تتقبل . 
من كل قلب نغمة» 
من كل موجود إيمان. 
Ok OK‏ * 


ty 

هي التي کانت» 
هي من تدوم. 
OK‏ ا * 
بالرقصة 
بالضحكة 
باللهفة 
حيوا آدمناء 
حيوا الفارس. 


آدم: أنا الفارس والْمنقن؟ إيه الكلام ده؟ بيغنوا لي ليه؟ 

الكائن: وحياة «هى» ما أعرف. 

آدم: أمال مين اللي ا 

الكائن: مين عارف؟ 

آدم: هي «هي» الآلهة بتاعتكم؟ 

الكائن: إحنا ما عندناش آلهة. 

آدم: أمال هي إيه؟ 

الكائن: الله أعلم. 

آدم: ده مش معقول ده» Li‏ عايز حد أسأله ويُجاوينيء أنا قربت أتجنن. 

الكائن: على العموم احنا قرينا نوصلء شايف النور اللي هناك gal Sos‏ ده قصر 
السندس» نهاية رحلتناء دلوقتي قلّل الرغبة في الطيران» قلّلها بس مجرد قلّلهاء واتبعنيء 
احنا في طريقنا للهبوط. 


(ستار) 


المنظر الثانى 
(صالة واسعة dbo‏ بكل سعة ce pull‏ مربعة أو دائرية تمامّاء عالية الجدرانء 
مفروشة بسجاد سميك أخضر كالسندسء فارغة تمامًا لا شىء فيهاء مضاءة 
بضوء مريع ملون.) 


A 

(حين ترفع الستار نجد آدم واقفًا في منتصف الصالة تقريبًا في حالة ذهول 
يستمع إلى نهاية لحن سيمفوني يبدو وكأنه يعزف من فرقة موسيقية غير 
مركية تحتل الصالة.) 

(يدخل العالم نموذج لجمال سن Cred!‏ مستقيم» جسده كالسيف» شعره 
مفلفل بالبياض وكذلك ذقنه الكاملة الجميلة» يرتدي ds‏ بيضاء ناصعة مقفولة 
عند الرقبة das)‏ الصينيين) ويصفر dads‏ نفس اللحن المعزوف حتى ينتهي.) 


العالم: عجبتك الموسيقى؟ 

آدم: Li‏ عمري ما سمعت حاجة بالشكل ده. 

العالم: أصل مشترك في عزفها كل كائن حي أو غير حي موجود هناء كل شيء كان 
في حالة موسيقية عظمى ترحيبًا بك. 

آدم: بي أنا؟ دا أنا عمري ما حد صفر لي حتى» إيه الحكاية؟ إيه الأهمية الي طلعتلي 
فجأة دي ؟ 

العالم: دا أهمية كبيرة قوي» أعظم drool‏ أهمية عمر ما pis‏ حصلها. 

آدم: كفاية بقى أرجوك» أنا مخي على وشك الانفجار» ده كتير قوي ده» أرجوكء إنت 
Sauls‏ أنه أمابله هن E‏ يض SiG le) Sista sal‏ 

العالم: مش باين Ye‏ إني بني آدم؟ 

آدم: أنا عايز آتأکد» وكمان سؤال لو سمحت؟ إنت شبهنا خالصء فيا ترى أنت Lie‏ 
بقى ولا من الجنس الأرقى اللي بيقولوا عليه؟ 
العالم: يُدهشك إني أقول لك إني منكم. 
آدم: يعني زيك زيي؟ 
العالم: زي زيك. 
آدم: وهنا من زمان؟ 
العالم: من زمان قوي. 
آدم: يعني أقدر أقول إني وصلت لشخصية ممكن أسألها وتجاوبني مش بتنفذ أوامر 
9 

العالم: من غير ما أبالغ في قيمتي الشخصية تقدر تعتبرني كدة. 

raul‏ طيب أقدر أسألك سوال بايخ؟ 

العالم: اتفضل. 

آدم: آنا صاحي وواعي ولا نایم وبحلم؟ 

العالم: أنت عندك شك إنك صاحي وواعي؟ 

آدم: ما هو اللي حيجنني إني ابتديت أشك في حواسيء UI‏ ما عنديش مانع أشوف 
الهوايل إنما أبقى tie‏ إنى شايفها. 

العالم: أؤكد لك إنك صاحى وواعى وفي كامل قواك العقلية. 

آدم: مع احترامي لتأكيدك فأنا غا دليل لا يقبل الشك. (يعبث في جيبه ويستخرج 
سلسلة مفاتيح بها مطواة) الحمد لله المطوة أهه. 

(يغرس طرف المطواة في ظهر ساعده الأيسر ويّرفع وجهه إلى أعلى ثم يسحبها بقوة 
pall Gis‏ ويصرخ): آه. 

العالم: ليه تعمل في نفسك كدة؟ (يسرع إليه وبمنديل من جيبه يُضْمَّد الجرح 
ويّربطه) يعني لازم تتألم عشان تتأكد؟ 

آدم: لازم» الشك أفظع من الألمء أنا دلوقتي بس اتأكدت. (ينظر حوله) هو انتو في 
العالم الراقي ده لغيتوا الكراسي ولا إيه؟ 1 

العالم: لغينا وجودها المستمر بسء إنما بإشارة يتوجد لك الكرسي اللي تحب تقعد 
عليه إيه الكرسي اللي بتفضل تقعد عليه؟ 

آدم: البانيو ... أنا في حاجة ماسّة لقعدة البانيو. 


(العالم ati‏ ويشير للحائط فينزلق منه بانيو.) 
(يندفع آدم إلى البانيى ويتمدّد فيه» وبعد أن يريح جسده يقول): 


وحضرتك مش ناوي تستريح؟ اتفضّل اختار القعدة اللي تريحك. 
العالم: Lil‏ أفضل المرجيحة (يشير فتهبط مرجيحة من السقف» ثم وهو يجلس عليها) 
أنا تحت أمركء عندك أسئلة تانية. 

آدم: إنتم عايزين مني إيه؟ وجايبيني هنا بالطريقة الغريبة دي ليه؟ 

العالم: إحنا جبناك؟ 

آدم: أمال أنا جيت لوحدي؟ 

العالم: طبعًاء مش انت اللي اخترت تيجي؟ 

آدم: فليكن آنا اللي جاي. 

العالم: يبقى السؤال بقى احنا مش جبناك al‏ إنما حضرتك جاي ليه؟ 

آدم: والله عال» بقى بعد ده كله» بعد هوووه وعندك ميعاد العتبة وهي عايزاك» يطلع 
الآخر أنا اللي لازم ad cle Goel‏ أرجوك أنا مخي ما عدشي يستحملء أنا في عرضك. أنا 
عافدو إن الغو tele as ot Liaw‏ و piled‏ ق 

العالم: دي أعراض الجوع الشديد. 00 

آدم: أنت ابن حلال فكّرتني دا آنا من الجوع نسيت إني glee‏ أنا Ss‏ حاسس 
بأعراض الموت lege‏ 

العالم: يبقى JSG Yoh‏ تحب تاكل إيه؟ 

آدم: Vl‏ أشوف أودة سفرة بعنيه» نروح السفرة الأول. 

العالم: ونروح ليهء السفرة هي اللي تيجي. 


(يشير لجزء من الحائط فيتحرّك خارجًا على هيئة سفرة عليها اثنان سرفيس 
كاملان» ينتفض aul‏ من مكانه ويقف عند طرف السفرة القريب die‏ وحائرًا 
يتلفت ثم يندفع إلى جزء من الحائط يُقبض عليه فيخرج على هيئة كرسي 
يجلس وبسرعة يُحيط رقبته بالفوطة.) 


العالم: تحب تاكل إيه؟ 
آدم: يا سلام على ديك رومي بالخلطة مع النبيذ الفرنساوي. 
العالم: بس كدة؟ 

آدم: دي البداية بس. 

العالم: أنا بقى ح آخد شورية خضار. 


af)‏ كل مكدو gee‏ قروم العيزاك بو ی SS‏ و سان أن بخ 
العالم قد تركه لحيرته وانهمّك في شرب clus‏ وهمى من طبقه بالملعقة: pS]‏ 


يتنحنح آدم فوق ظهر يده.) 


ا 


الفصل الثاني 


العالم: آه ... نسيت أقول لك ... الأكل هنا زيه زي أي حاجة تانية خاضع لمجرّد 
de,‏ الإنسان» الذرات اللي بتكون طعم الأكل بإرادتك تستدعيها. 

آدم: يعني بعد الجوع ده كله آكل هوا؟ 

العالم: إن ما كنتش مصدق جربء نفسك في إيه We‏ دلوقتي؟ 

آدم: قبل أي dale‏ نفسي في كباية مية ساقعة Me‏ قزازها مضبب من كتر السقوعية 
الله الل الله» دا بجد (يتكلم وكأنه يبلع الماء ويستطعمه خلال كلامه) دا ميه بماء زهر زي 
ما بحبها بالضبطء دي ساقعة بشكلء الله» دي سيلت على رقبتي» دخلت في عبي (يتململ 
ويكاد يقفز من لسع الماء) كفاية ميه بقىء لايمونا على صدر الديك: يا لخو tal‏ ديك» 
دلوقتي بس عرفت إننا كنا بناكل قبل كدة ديوك gol‏ قردان» دا كأني عمري ما أكلت» 
عمري Le‏ بحبيت إن الأكل BAY‏ بالشكل ٠ soa‏ 


(يتركه العالم حتى يطفئ نوبة جوعه الأولء وحين يبدو أنه فعل.) 


العالم: لسة حاسس إن النور بيصفر والصوت بيزن في ودانك؟ 

آدم: دي كانت تخاريف الجوع. 

العالم: أمال أنا بيتهيألي إن النور فعلًا بدأ يصفر وسامع صوت غريب بيزن على 
طول. 

آدم: تبقى glee dul‏ يا راجل JS‏ شوربة خضار إيه؟ خدلك كيلو كباب. 

العالم (مبتسمًا ومتأملًا جو الحجرة): أنا أرجو أنه يكون من الجوع؛ لأنه لو ما كنش 
من الجوع يبقى معناه خطير جدًا. 

آدم: أؤكدلك أنه من og gall‏ بلاش المعاني الخطيرة دي وحياتكء أنا يدوبك رُوحي 
ردت» آنا ما عادشي حتى يهمني انتو عايزينَي ليه إلا صحيح انتو عايزيني قوي BS‏ ليه 
jac‏ من حب “pS‏ : 

العالم: بس قبل ما اقولّك, لازم تكون اقتنعت معايا بشوية حاجات» إنت اقتنعت 
بالكلام اللي قالهولك الكائن الجديد عن الجنس الأرقى؟ 

آدم: الحقيقة خدته على أد عقله» اللي أعرفه إن جنسنا هو أرقى الكائنات كلها وعمرنا 
ما سمعنا إن البني آدمين نوعين» نوعناء ونوع تاني أرقى. 


۷ 


الجنس الثالث 


العالم: إزاي ما سمعتش؟ إنتم مش عندكم قصة قابيل وهابيل؟ لما آدم خلف ولدين 
واحد غار من التاني OY‏ ربنا قبل قريانه فقتله؟ 

آدم: ومن ما سمعشي عليها؟ 

العالم: LIS‏ سمعنا cel‏ بس حد فكر فيهاء لو تأملتها شوية حتلاقي مين اللي قتل 
التاني؟ 

آدم: قابيل قتل هابيل. 

العالم: يعني اللي عاش هو القاتلء يعني الشرير وذريته هم اللي عاشوا بينما الطيب 
المحبوب هابيل هو اللي انتهى وقتل. 

آدم: دا معناها كدة صحيح. 

العالم: وأخطر من كدةء يبقى معناها إن البشرية كلها من ذرية قابيلء إيه رأيك بقى 
لو كان قابيل مش فرد إنما كان نوع وهابيل كان نوع» مش كان برضه يحصل اللي حصل 
والنوع الشرير يبيد النوع الطيب وينفرد هى وذريته بالأرض؟ 

آدم: حسب الأسطورة آه. 

العالم: وحسب الواقع برضه» المؤسف إن ده حصل Sled‏ المؤسف إن الجنس البشري 
اتخلق له نوع أرقى فقام عليه نوعنا احنا وأفناه. 

آدم: أمال ازاي بتقولوا إن المدينة دي عملها الجنس الأرقى؟ 

العالم: ده صحيح. المدينة دي عملتها قبيلة من الجنس الأرقى هربت من المذبحة من 
فجر التاريخ وجت هنا وعملت المجتمع الإنسانى الحقيقي. 

العالم: مجتمعنا مجتمع حيوانات أذكيا dds‏ المجتمع اللي عملوه قائم على أساس 
تاني» الحيوان وعى بذاته بس فأحب ذاته» الإنسان وعى بكل شيء فكان لازم يحب كل 
ويدرك أسرار الكون والطبيعة مباشرة مش عن طريق الذكاء إنما عن طريق LI‏ 
وقدر يوصل إنه يبقى مركز ومايسترو Gall‏ في الكون زي الشمس ما هي مصدر النور. 

آدم: لو بس الواحد يقدر يشوف حد منهم كان صدقء كل اللي باسمعه كلام في کلام 
فين الكائنات دي ؟ 


۸ 


الفصل الثاني 


العالم: للأسف انقرضوا a‏ رخرين. 

آدم: إزاي بقى انقرضوا Ady‏ بعيد عن أي عدو؟ 

العالم: لأن زي ما كان اتجاه وجودنا إحنا إننا نبقى AST‏ وأكتر وكان اتجاه وجودهم 
إنهم يبقوا أندر وأندر» ومع كدة كانوا مستمرين في محاولة إصلاح جنسنا إحنا وتغيير 
طبيعته الحيوانية» جيل ورا جيل كانوا بيبعتوا كتير منهم لينا يتقمصوا شخصيات من 
جنسناء كل الرسل والشعراء والمصلحين» كل Gall‏ والموسيقىء كل الحاجات اللي Las!‏ 
كانت حياتنا بقت صحراء قاحلة من الحقد» كان مصدرها ae‏ وكان أصحابها بينتهوا 
وبيلاقوا نفس مصير الخير في مجتمع لا بقاء فيه إلا للشرير الأقوى؛ انقرضوا أو كادوا. 

آدم: كادوا ازاي؟ 

العالم: لأن اللي باقي من النوع الأرقى ده کائن واحد» GAT‏ كائن» أو بالضبط «هي» 
اللي طال شوقك عشان تعرف هي مين! 

آدم: طب وليه هي رفضت إنها تنقرض؟ 

العالم: أنا. 

آدم: إزاي انت؟ 

العالم: لأني على آخر لحظة قدرت اكتشف وجود النوع الأرقى ده وأنقذها من مصير 
جنسها التعس, الله» دا النور فعلّا بيصفر» مش شايف النور بيصفر؟ 

آدم: الحقيقة مش شايف. 

العالم: طب اسمع كدةء مش سامع نشاز؟ 

آدم (مصغيًا): أبدًا. 

العالم: دي أول مرة حاجة زي دي تحصل هناء دي لو حصلت تبقى BIS‏ دا 
معناها «Sia!‏ معناها مصدر Gall‏ بيقلء أو على الأقل بيبتعد. بقى معقول «هى» تهجر 
المدينة وتسيبنا؟ ۰ 

آدم: وإذا هجرتها يعني يحصل إيه؟ 

الغالة؛ دي ينقى ولا يوم القيامة: كل الظوامن والكافنات الل انك .شايقها sha‏ 
وترتد ويرجع US‏ شيء LS‏ كان إنت أصغر مني بكتير وحواسك sd]‏ أنا مُعتمد على 
حواسكء cif‏ متأكد إن ما فيش تغيير ۰ 


٤۹ 


الجنس الثالث 


آدم: أنا مسئول» خلينا في المهم» بقى انت اللي اكتشفت الجنس الأرقى ده؟ لازم 
حضرتك بقى عالم أنثرويولوجي؟ 

العالم: I)‏ أنا أصلا مش عالم. 

آدم: أمال انت أصلًا إيه؟ 

العالم: قاتل. 

آدم: قاتل؟! 

العالم: أنا قابيل الحقيقي اللي قتل أخوه. 

ألم Rian, cia‏ ا suing‏ ادر بيط sigs Ug‏ 
إلى مكانهاء وكذلك يخبط على البانيو» ويجلس على طرف الكرسي المتبقّي من السفرة جلسة 
تحفز). 

يا شيخ خضيتنيء أنا افتكرتك قتلت أخوك بجد. 

العالم: ما أنا قتلته بجدء كان أبويا وأمي بيحبوه AST‏ مني» وكلهم صدَّقوا إنه غرق 
في البحر وما حدش أبدًا شك إني غرقته» ومن يوميها من سن تسع سنين Gly‏ قاعد أسأل 
نفسي: إزاي قتلت أخويا وقتلته as)‏ وعلشان أعرف الجواب درست واتعلمت وفضلت لما 
بعد عشرين سنة اكتشفت إني قتلته لأني من جنس مش هو الإنسان» وإن لازم فيه جنس 
إنساني أرقى عايش وموجود بس المشكلة نتصل به ازاي» كونت جمعية اسمها جمعية 
تحضير الإنسان وبالتدريج والحماس وبكل ما نملك من قوة على الحب والتخلص من 
الحقد قدرنا نكوّن قطب حب جذب كائن من الجنس الآخرء طلع إنه «هي» ly‏ آخر 
سلالة هذا الجنس. 

آدم: أقول لك إيه؟ بين الحقيقة والخيال حاجز رقيق اسمه المعقولء وأنا بجد Sale‏ 
أصدقك حتى لو شكيت في المعقول vos‏ أنا حاسس لأول مرة معاك إن فيه بين الحقيقة 
والخيال انسجام كاملء gly‏ ماكنشي الحقيقة كدة فالآحسن إنها تكون BIS‏ وبعدين؟ 

العالم: كان لا بد أمنع انقراض الجنس ده بأي وسيلة» وعشان كدة جيت هناء وبعد 
طول تفكير ما بقاش قدامنا إلا حل واحد: أن يتم تزاوج بين هي وبين کائن من جنسنا 
اهنا فية ا يديت أن الذاقع عن وا رقم اسك أن لحن فالت اي 
جنس» لا هو ملاك ينقرضء ولا شيطان يستشري. 


الفصل الثاني 


آدم: حل معقول Ibe‏ وسهل كمان. 

العالم: معقول جدًا col‏ إنما سهل مش سهل أبدّاء دا أصعب من الصعبء إزاي تلاقي 
بين حوالي ألف مليون راجل في العالم» الشخص المناسب؟ 

آدم: مشكلة صحيح: أمال عملتو إيه؟ 

العالم: دلوقتي الصوت بقى واضح dia‏ سامع؟ 

aul‏ (مستمعًا): الظاهر إن فيه حاجة بتزن فعلًا. 

العالم: ده مش زن» دا أكيد اختلال في نظام التواؤم» والمؤكّد أن النور بقى أصفرء 
مش شايف صفاره؟ 

آدم: دا زي ما أكون دايخ م الجوع. 

العالم: التواؤم بيتفكك» هى قطعًا بتبتعد. 

آدم: يمكن ايتعاد مؤقت. 

العالم: ما اعتقدشء ده ابتعاد مستمرء دا لازم بدأ من زمان من قبل ما تمر حنة 
ترتكب خطيئتهاء لو كان التواؤم كامل ساعتها ما كانش ممكن تتمرّد بالشكل ده. 

آدم: طب بس أرجوكء قدامنا وقت طويل نتناقش فيهء أنا دلوقتي عايز أعرف قدرتو 
Sed‏ توصلوا للشخص المناسب؟ 

العالم: أعتقد إن الوقت قدامنا مش بالطول اللي انت SL‏ بيتهيألي وقتنا محدود 
doe‏ أيوة وصلناله. 

آدم: وطلع مين؟ 

العالم: الحلقة نمرة ستة في عمر صفة الذكاءء إنت عارف إن جنسنا وحدته مش 
البني آدم الواحدء إنما وحدته هي الصفة زي الذكاء أو الفن أو قوة الذاكرةء كل صفة 
عمرها مكون من أعمار متتالية» بتتولد في شخص وتكبر في ابنه وهكذا لغاية لما تظهر في 
الجيل السابع ويسمُّوا الشخص عبقري. 

آدم: ومين بقى الحلقة نمرة ستة في عمر صفة ذكاؤه؟ 

العالم: إنت» إنت أنسب واحد واللي حييجي بعدك مش قبل ميت سنة» تكون هي 
فقدت القدرة على الإخصاب. i ١‏ 


آدم: أنا؟ مين قال إني أذكى وأحسن واحد؟ 


ه١‎ 


الجنس الثالث 


العالم: احنا مش بندور على الأذكى والأحسنء احنا بندور على اللي لما يخلّف يخلّف 
الأذكى والأحسن. 

آدم: أما حاجة Ay é‏ طب والتزاوج يتم ازاي بقى؟ 

العالم: لازم يتم في أقصى درجات الحب وإلا ما ينفعشي ولا الجنين يتكون. 

آدم: طب الحب دي مسألة مش في إيدينا. 

العالم: ما اعرفشي ازاي تحصل إنما لازم ننجح» دي فرصة البشرية الأخيرة وفرصة 
الجنس التالت ولا يمكن تفشل. 

آدم: طب هي فين أمال؟ ممكن أشوفها؟ 

العالم: يا ريت ليها وجود زي وجودنا محدود ومعروف» هي كانت بتتجسّد لي على 
هيئة نفرتيتي اللي باحبها. 

آدم: طب وما تتجسدشي لك على هيئة واحدة عايشة ليه؟ 

العالم: لأنها إذا عملت كدة يكون التجسد نهائي وما تقدرشي ترجع. 

آدم: يعني أنا لازم أتخيل واحدة باحبها قبل ما أحبها؟ دا كلام ده؟! إزاي حا اعرف 
أعمل كدة؟ 

العالم: إنت أملنا ومنقذنا ولازم تعرف. 

آدم: طب ما دام كدة المسألة تزاوج وحب ما كانشي ممكن استدعى بطريقة ألطف؟ 

العالم: الطريقة دي كانت لازمة عشان تحدث في شخصيتك آخر اللمسات اللي احنا 
عايزيتها. 


(فجأة يعلو الصوت النشاز بشكل واضح ويتبدّى ضوء أصفر قوي يصفرٌ له 
كل شيء.) 


العالم (وكأنما يُحدّثْ الكون كله بصوت bo‏ مستغيث): يا كل ذرات هذا الكون 
وجزیئاته ... يا كل أحيائه وغير أحيائه؛ أهيبوا معي ب «هي» أن تعود» أو حتى للحظات 
Sas‏ فيناء بكل ما تملكون من قدرة أطلقوا استغاثة الحب الأخيرة. 


(تتصاعد الاستغاثة على هيئة نغمة موسيقية لاهثة.) 


isis Eats)‏ يبدأ الضوء الأصفر ينقشع وكذلك الصوت.) 


oY 


الفصل الثاني 


آدم: دي باينها رجعت» دي حاجة مرعبةء بقى أنا Yo‏ إني Gal‏ كائنة زي دي تقدر 
تغذي مدينة بالحب» أرجوك قوللي أعمل إيه؟ 

العالم: من ناحيتي أناء أنا مهمتي انتهت, أنا بلغت» وانت بقيت المسئول الحقيقيء 
اللهم بلغت» اللهم فاشهد. 

آدم: البلاغ تم صحيح. إنما لازم أعرف حا اقابلها ازاي وفين وإمتى» وازاي أستدل 
عليها أو تستدل علي؟ دا كله Lad‏ ما بلّغتوش. 

العالم: وازاي dole Abi‏ ما اعرفهاشء دي علاقة إنسانية يا ابني» أول علاقة بين 
جنسين هائلين من جنس glad‏ كل اللي أقدر أقولهولك إنها مش حتظهرلك إلا إذا أحست 
هي إن حاجتك ليها بقت أكتر من حاجتك لأي شيء آخرء للحياة نفسها. 

saul ١‏ وازاي دا يحصل بس؟ 
العالم: دا بيتوقف عليك» من دلوقتي بقت مسألة بينك وبين نفسك. 
آدم: بعد دا كله تبقى مسألة بيني وبين نفسي؟ 


(يفرك 43S‏ بقلق عظيم.) 


نفسی أعيط. 
العالم (بابتسامة طيبة): دي بداية مبشرة فعلًا ... أنا دلوقتي حاسس ... 


و عن الت و بطل A gana‏ فقن نكما مده Ge‏ 
وتحديقه تجاه aul‏ وقد مات كمّن انقطع عنه فجأة تيار الحياة وتحوّل إلى 
تمثال.) 


ltl doled pT Guay)‏ كم مل :قم Aull abuts‏ ريسك بيده ويتصشينها 
ويقول وكأنما لنفسه): 


آدم: بالسهولة دي؟ وفي تمام صحتك كدة؟ 


(ثم وكأنه يفطن إلى ol‏ فاته» ينحني SL,‏ أمام العالم ممسگا بيده بكلتا يديه 
ومخاطبًا إياه وكأنه لا يزال (Ge‏ 


أرجوك ... اغفر لي وسامحني ... أنا TL‏ بس فهمت ... فعلّا كان لازم تموت عشان 


oY 


الجنس الثالث 


(ثم ببطء يعود للوقوف ويتطلع إلى By colaull‏ نفس اللحظة يكون الصوت 
الرنان النشاز قد عاد والضوء الأصفر قد انصبٌّ بقوة وغمر المسرح.) 


آدم: ساعدني يا رب ... امنحني كل ما منَحْنّه لرسلك. 


(يظهر عشماوي على الباب» بينما في الخارج يدؤي صوت عربةء يَنطلق آدم 
ناحيته ويخرجان» ويبقى المسرح فارغا إلا من جسد العالم وهو فوق المرجيحة 
يتأرجح في الهواء بينما الصوت gles‏ والضوء الأصفر يغمق AST‏ وأكثر حتى 
يستحيل إلى ظلام ويتوقف الصوت» ثم ببطء يُسدل الستار.) 


(ستار) 


o٤ 


الفصل الثالث 


المنظر الأول 


(في معمل الدكتور آدم» aul‏ جالس مفتوح الساقين والذراعين وقد تهدّلت أطرافه 
فوق كرسي ذي مسائدء «نارة» تترك العمل الذي تقوم به وتواجهه.) 


نارة: دكتور آدم ... أنا صحيح مجرد المساعدة بتاعتك» وماليش أي حق إني أخرج 
عن الحدود ديء إنما أرجوك تسمحلي أقول لك كلمة. 

آدم (بخمول شديد): عارف ح تقولي إيه. 

نارة: أنا آسفة»ء لأ ما انتاش عارفء كون إنك تفقد الحماس للشغلء إنت حرء كون 
انت تغيب» وأحيانًا تيجي عشان تروح» برضه مش cage‏ کون انت لما بتيجي» بتقعد سارح 
بالساعات في المعمل وأحاول أكلمك أو أخرجك عن السرحان os‏ ما فيش فايدة» برضه 
مش هو المشكلة. 

آدم: أمال إيه المشكلة يا نارة؟ 

نارة: المشكلة إني حاسة إنك ما بقيتش انت» شكلك هو هوء عوايدك هي هيء كلامك 
هو هوء بس انت مش انت» الدكتور آدم القديم اللي كنت أعرفه»ء Lei]‏ انت» دلوقتيء مين؟ 
صحيح» اسمح لي Lal‏ إنت مين؟ 

آدم: ح كون مين يعني؟ ما أنا برضه آدم القديم. 


الجنس الثالث 


نارة: مستحيلء aul‏ دكهه كان عارف هو مينء ولذلك كانت الناس كلهاء وأنا منهم 


عارفة ga‏ مينء إنت دلوقتي ما حدش يعرف انت مين؛ GY‏ بيتهيألي إنك انت شخصيًا 
ما يقتش عارف انت مين. 

آدم: يعني عايزة تقولي إني اتغيرت؟ 

نارة: يا ريت» آنا عايزة أقول abil‏ مش غبت غيبة طويلة وبعدين رجعت» ولو متغيرء 
إنما رجعت» أنا عايزة أقول إن آدم اللي خرج من هنا مارجعشء ضاع. 

آدم: أمال اللي رجع مين بقى يا عبقرية؟ 

نارة: واحد تاني Gall‏ يُمكن حتى ما يعرفش کان فین» ولا جرى له إيه. 

آدم: Ll‏ معاكي إن اللي رجع واحد تاني» بس مش واحد ضاعء إنما واحد يمكن لأول 
E SRS‏ : 

نارة: وهو الواحد بيلاقي نفسه عشان يعيش بيها Ly‏ بيلاقيها عشان يبطل يعيش؟ 
انت Ute Wie‏ عايشء إنت بتؤدي الحياة زي ما تكون واجب مدرسي تقيلء بتؤدي الأكل 
مش بتاكل» بتؤدي البحث مش بتبحثء حتى الكلام» بتؤديه. 

ule آدم:‎ 

نارة: طيب ليه؟! 

آدم: يمكن لأن الأكل والعمل والكلام والحياة كانت أهم حاجة عنديء دلوقتي اللي 
عايزه حقيقي لا هو الأكل ولا الشرب ولا البحث؛ حاجة غير ده كله. 

نارة: A‏ دي إنت عارفها؟ 

آدم: اللي يجنن إني عارفها ومش عارفهاء إنها pal‏ من LE‏ ووجوديء By‏ نفس 
الوقت كل معلوماتي عنها إني عايزهاء ما عنتش عايز م الدنيا حاجة غيرها. 

نارة: دي ألغاز دي! 

آدم: SLi‏ هى لغز! 

نارة: طب Le‏ ككله. 

آدم: المضحك إنه لغز لازم هو اللي يحل نفسه. 

نارة: فيه حاجة اسمها لغز يحل نفسه؟ 

آدم: أصله مالوش نظير. 

الفصل الثالث 


نارة: وبعدین؟ 

آدم: ولا قبلين» لغاية ما يحل نفسه أديني قاعد زي ما بتقولي ادي واجب إني حي. 

نارة: طيب ما دام المسألة انتظارء» ما تعمل حاجة أفيد. 

آدم: زي إيه؟ 

نارة: تكمل البحث els‏ إنت مش عارف قيمته؟ 

آدم: حتكون قيمته إيه يعني؟ 

نارة: يا نهارء دا موضوع ممكن يقلب حياتنا كلهاء دا انت بتثبت فيه بالدليل القاطع 
أخطر نظرية اكتشفها lle‏ في عصرنا الحديث» بتثبت فيه إن العمر إرادة» إن الواحد 
بيشيخ ويموت GY‏ إرادته هي اللي بتشيخ»ء وإنه بيموت لما إرادته للحياة بتضعف وتنتصر 
عنده إرادته في الور ولا خط من كدة إنك وصلت لنص الطريق واكتشفت الإنزيم اللي 
لما يتحقن بيه الكائن الحي يّبتدي يفقد إرادة الحياة وبدون أي سبب gh‏ مرض أو تغيير 
ظاهر بيبتدي يذوى ويموت» وناقص بس إنك تكتشف الإنزيم المضاد, اللي لما الواحد ياخده 
وهو على حافة الموت فتتكون له على طول إرادة الحياة» ويستعيد قدرته عليهاء ويعيش. 

آدم: وافرضي اكتشفته ح يحصل إيه؟ 

Juans 28,6‏ إا يقن U‏ 'يتهقق الإساى القذزة عل التحكم ف Bal!‏ الحياة عند 
حاجة سهلة؟! دا اكتشافك يقيم الدنيا ويقعدهاء يغير كل مفاهيمنا ونظرياتناء ومن أنياب 
الموت ينقذ آلاف وملايين. 

آدم (بسخرية): عشان يعملوا إيه؟ 

نارة: عشان يعيشوا. 

آدم: وإيه فايدة إنهم يعيشوا الحياة اللي إحنا عايشينها دي؟ 

نارة: دكتور aul‏ ... إيه الكلام ده؟ إيه فايدة إنهم يعيشوا؟! إوعى تكون حقنت نفسك 
بإنزيم الموت. 

آدم: ما تخافيشء آنا عمري ما كانت عندي إرادة حياة زي اللي عندي دلوقتي» بس 
المشكلة .. 

الجنس الثالث 


آدم: يا ريت تتحل بإني أقولها لك يا ريت في إيد أي حد في الدنيا إنه يحلها يا ريت. 

نارة: حتى إرادة الحياة اللي عندك ما تحلهاش؟ 

آدم: الإرادة! الإرادة! قعدنا أجيال نحلم Sul Yh‏ ونخطبء ونكتب ونقول» ونمجد في 
الإرادة لما قدسناهاء وبقت كلمة pull‏ اللي لو وصلناهاء ح تتحل مشاكل البشريةء والمشكلة 
مش هى قوة الإرادةء المشكلة هى هدف Sol Yl‏ ماذا تريد؟ أهم مليون مرة من كيف تريد؟ 

رة وفوف tea‏ وأديل مز إرادة Gala‏ 

آدم: مش لما تكون الحياة Voi‏ أجمل وأنبل حياة. 

نارة: ما هي بالإرادة برضه ح نخلي الحياة أجمل وأنبل. 

آدم: طب Ls‏ احنا عايزين كدة من يوم ما بقينا بنى آدمينء ما اتحققش ليه؟ 

نارة: LAY‏ ماغزناش ده بقوة ALLS‏ لو أردنا الحياة أجمل وأنبل بنفس القوة اللي 
بنريد بيها الحياة لحققنا ما نريد. 

آدم: طب وإرادتنا ضعيفة ليه؟ 

نارة: مين عارفء يمكن WY‏ أحيانًا بنفضل إننا نقبل الوجود أحسن ما نغامر 
ونخسره. 

آدم: يبقى طبيعتنا نفسهاء مش إرادتنا هي اللي عايزة تتغير. 

نارة: خلاصء يبقى عليك إنك تبتدي البحث عن إنزيم يغير الطبيعة. 

آدم: ابتديت ad!‏ وعرفت الإنزيم. 

نارة (باندهاش عظيم): بتضحك Sie‏ 

آدم: باتكلم جد» ما هي دي المأساة. 

نارة: طب ومستني إيه؟ ما نعلن الاكتشاف ونبتدي التطبيق. 

آدم: عرفتي بقى السبب» gal‏ هنا بقى ييجي اللغز اللي لازم يحل نفسه» الإنزيم هو 
اللي يملك الإرادة مش أناء لأول مرة أحس إني مش مالك شيء هو اللي مالكنيء إن البحث 
مش في قبضتيء آنا اللي في قبضته. 

نارة: Sas‏ لو تعوزه بشدة. 

آدم: Li‏ كل ذرة في جسمي عايزاه وبتناديه» أنا فعلًا اتغيرت زي ما بتقوليء أنا 
in|‏ كافن حاين BIS‏ راق كان كن ده فز مدن ھن لم يعيش رة 
بإرادتي وبخارج إرادتي بوعي وبلا وعيء بطاقة فوق طاقة البشر عايز. 

الفصل الثالث 
نارة: يا سلام» أنا سعيدة بشكلء إنت Sed‏ ما ضعتشء كلامك الأخير ده طمني» زي 
جمرة من جوف بركانء إنت Sad‏ جواك بركانء أنا dud‏ أنا مافهمتش» آنا كان لازم من 
غير ما تقول أفهم, أنا في منتهى السعادة إن يطلع في الآخر إن المسألة غبائي. 


(يدق التليفون) 


aul‏ (بزهق): شوفي مين وعايز ايه وخلصيني منه. 
نارة: أيوة ... أيوة ... مشغول alld‏ ممكن أعرف الموضوعء» أيوةء Assy gun BIS‏ 
أكيرج» هيلدا أكبرج؛ طيب Ui‏ جاية بنفسيء العفو. 


(تضع السماعة) 


الظاهر إن حظك كويس يا دكتور آدم. 

آدم: ليه حصل إيه؟ 

نارة: إنت فاكر الجواب اللي جالنا من جامعة استكهلم وقلت أرد عليهم إنك موافق؟ 

آدم: مش فاكر إنما حصل إيه؟ 

نارة: مش فاكر العالمة السويدية اللي بعتت عن طريق كلية الطب هناك تطلب إنها 
تيجي شهر بعثة تتعرف فيها عليك وعلى الأبحاث اللي بتجريها واللي قريت عنها في مجلة 
«ساينس لانست»؟ 

آدم: خلصینی» مطلوب إيه؟ 

آدم: مش تقولي كدة وتخلصيني! 

نارة: طبعًا دي مش ح ترفض تقابلها. 

آدم: أرجوكي زي الشاطرة كدةء تروحي لهاء وبكل لباقة تعتذري لهاء وتفهميها إني 
مسافرء وتديها مواعيد تبقى تيجي لك بعد الضهر تشرحي لها اللي تقدري عليه. 

نارة: بقى حد يعمل كدة؟ ... دي سويدية! 

آدم: إن شالله تكون كويتية! 

نارة: دا يمكن يكون فيها حل اللغز يا دكتور آدم» ما تتسرعش! 

الجنس الثالث 
آدم: ما افتكرشء ياللا يا شاطرة. 
(نارة تهز أكتافها وتسرع خارجة.) 


آدم: هل ممكن الواحد يحب واحدة حب حقيقي وهو عارف ومتأكّد إن ما لهاش 
شكل ولا اسم ولا مكان ولا وجود ملموس؟ حد ممكن يحب كائن لغز؟ إزاي ده كله يحصل 
J‏ آنا امبارح فقت لقيت نفسي باكتب لها جوابء باقول لها عن حاجات عن نفسي عمري 
ما قلتها لحد» ويمكن لأول مرة باكتشفها في نفسي» الكلام كان طالع من قلبي كأنه مولع» 
ails‏ شرارء AIS‏ باحترق احتراق صامت مكتومء احتراق شوق» مشتاق» أول مرة أعرف 
معنى الشوقء الشوق ال مؤلم الْممتع في ألمه. الشوق اللي من روعته الواحد يخاف من اللقاء 
لو مرة تانية أسمعها تقول: هوووه» مرة واحدة بس أسمعها وأموت؟! 


(نارة تدخل لاهثة وتظل واقفة تلهث.) 


آدم: مالك؟ 

نارة: دكتور آدم» دكتور آدم» دي مش ممكن تكون من جنس البشرء دكتور «aul‏ دي 
لازم اتولدت من ملاك اتجوّز شيطان» من قديس حب مومسء من جنية رافقت متصوف. 

آدم: إيه ده؟ بتتكلمى عن مين؟ 

نارة: عن هيلداء کے اا المعجزة اللي جيالك م السماء اسمع بقى: أنا عمري 
ما ظبطتك معجب بستء ولا كان بيتهيألي إنك حتلاقي في ستات البلد كلهم حد cess‏ 
دي ... حتتمنى تبوس الأرض اللي واقفة عليها. 

ادم: هي حلوة للدرجة دي؟ 

نارة: اللي تكفي كلمة حلوة إنها توصفهاء ما تبقاش حلوةء الحلوة الأنثىء هي اللي 
ا وف اد تدداك AN ah)‏ كلام وتا ا 

آدم: أنا عارف طريقتك يا نارة: يا إما بتدبريلي في مقلبء يا إما إنك عايزاني بالعافية 
الوق وأ Sta‏ المقالن ولا dG al‏ آنا ر peda‏ الل فلتو ال" 

نارة: من غير ما تشوفها كدة؟ إنت إيه» ما فيش حب استطلاع حتى؟ 

آدم: أنا بحب يا نارة وده كفاية. 


الفصل الثالث 


نارة (بفرحة شديدة): بتحب؟! امتى وفين ومين؟ أرجوكء رد لي عقلي واتكلم. 

آدم: للأسف ما اقدرش أتكلم. 

نارة: ولوء والله حتى لما تكون بتحب واحدة عرفتها مليون سنة؛ هيلدا هتخليك تغير 
رأيك» عارف مصادر الطاقة؟ دي منجم حبء نفسها حبء عرّقها حبء كلامها همسات 
حب» لازم تشوفهاء أنا جبتها وأهي ع الباب» دي ح تموت على إنها تشوفك» قالت لي إنها 
حتفضل واقفة لغاية ما تقابلك وانت خارج إن شالش تقعد لنص الليلء دا هي اللي باين 
عليها بتحبك من غير ما تعرفك. 

آدم: أنا اللي عاجبني في الموضوع ده كله حماسك الزايد ده» دا انت جسمك كله بيرجف» 
وكأنك انتي اللي مُقبلة عق مفامرة حب» خلاص يا ستيء علشان خاطركء دخليها. 


(دون أن تغادر الحجرة تفتح نارة الباب وتطل برأسها من فتحته»ء وتومئ» ثم 
تفتح الباب على آخره وتقف جانبًا.) 


رفن ae kl eels‏ ترمد ANS gs a‏ فقت 
مصممى الأزياء لاكتشاف موضة البدل» من فرط أنوثتها لا تستطيع أن تنظر 
E LIES aie GO‏ خنع gag NE Wear ius‏ 
ليس نقطة البداية لأنوثتها وجمالها وإنما هو نقطة النهاية.) 

(تدخل» تتوقف بغتة محدّقة تجاه pul‏ الذي )£55 بمنظرهاء لا تَحوّل عينيها 
عنه» وإنما تظل Goad‏ تجاهه وكأنها ضاعت تمامًا فيه» ثم كالسائرة أثناء 
النوم» تقترب منهء مادة [gad‏ وعيناها لا تتحولان عن عينيه؛ إلى أن 325 Lalas‏ 
الممتدتان بذراعيه فتّمسكهما وتظل تهبط بيديها متحسسة حتى تعثر على كفيه: 
فتقبض عليهما قائلة): 

هيلدا: دكتور آدم. 


(آدم يرتبك» يتحول بوجهه من ناحية إلى أخرىء وإلى أعلى وأسفلء وتجاه نارة.) 

الجنس الثالث 


آدم: «atl‏ إنتي بتتكلمي عربي كويس! غريبة أوي. 

aul‏ (ناظرًا لهيلدا التي لا تزال ممسكة بكفيه): صحيح؟ 
هيلدا: أخيرًا ... إنت؟ 

آدم: أخيرًا ازاي؟ مش فاهم. 

هيلدا: عفوًاء اعذرني» أنا حلمت كتير باللحظة دي. 

آدم: عشان اهتمامك بالأبحاث طبعًا؟ 

هيلدا: أكتر عشان اهتمامي بالراجل اللي فكر فيهاء بك. 


(تتململ يداه ارتباگاء فتتنبه lobe‏ وتترك كفيه.) 


هيلدا: آسفة ... أعتقد إني يلزمني بعض السيطرة على نفسي. 

آدم: إنتي باحثة في أي فرع؟ 

هيلدا: في نفس فرعك. 

أدم: خدتي الدكتوراه؟ 

هيلدا: كانت رسالتي فقرة وردت في رسالتك. 

آدم: بس رسالتي ما انتشرتش Bye‏ إزاي عرفتيها؟ 

هيلدا: من زميل لك مصري زار كليتنا. 

آدم: اعذريني بس صعب قوي إن حد يصدّق إن واحدة زيك واخدة الدكتوراه في 
الميكروبيولوجي. 

هيلدا: ليه ما يصدقش؟ 

آدم: لأنك ... 

ie a se هيلدا: أيوة‎ 

نارة: انطق يا أخي. 

آدم: شكلك يعني مش أكاديمي. 

هيلدا: أمال إيه؟ 

هيلدا: في إيه؟ 

نارة: فقعت مرارتي قول. 

آدم: يمكن حلوة. 

هيلدا (بفرحة): رأيك إني حلوة؟ ... صحيح, إنت شايفني حلوة؟ ... مش مجاملة؟ 
... أنا عارفاكوا تحبوا تجاملوا ... صحيح بجد شايفني حلوة؟ 

آدم: طبعًا ... طبعًا ... يمكن حلوة قوي كمان. 

هيلدا (تنتابها فرحة طفولية فتكاد تقفز فعلًا): حلوة قوي ... تصوّري ... رأيه فيّ 
إني حلوة قوي؟ أنا سعيدة ... سعيدة ... ح اتجنن من السعادة. 

آدم: ياه ... للدرجة دي؟ 

هيلدا: دا أنا كان منتهى أملي إنك ما تتضايقشي منيء أقوم Lal‏ إني في رأيك حلوة 
وحلوة قوي ... أنا بعد ساعة أكون في ميدان العتبة وح اقف في وسط ال ميدان وأَغنَّى لكل 
الناس واقول أنا حلوة قوي في عينيه. 

آدم: العتبة؟! اشمعنى العتبة؟ (بريبة مفاجتة.) 

هيلدا: عندي ميعاد في العتبة. 

آدم (وقد امتقع وجهه): بقى كدة؟ بقى انتي بقى ... إنتي فين يا هي ... إنتي فين 
يا هيلدا من زمان» إنتي فين؟ آنا كنت يئست خالص إنك تيجي. 

هيلدا: يعني كنت بتنتظرني؟ 

آدم: زي المحكوم عليه بالإعدام لما بينتظر العفوء زي المؤمن لما بينتظر المعجزة. 

هيلدا: إنت متأكد إنك بتكلمني أنا؟ كنت بنتنظرني أنا؟ متأكد إني أنا؟! 

آدم: إنتي الحلم اللي أخيرًا بيتفسرء الأمل جاي بعد ما انتهى الأمل هي ... هيلدا! 

هيلدا: اسمي صعب على لسانك» coe‏ سمّيني الاسم اللي يعجبككء إذا كان لبسي مش 
عاجبك أجيلك عريانة وتلبّسني زي ما Gale cil‏ إذا كان كلامي مش عاجبك قول لي وأنا 
لغاية آخر يوم في عمري أصوم عن الكلام ما انطقش» قول بس» اطلب» شاور» فكر حتى» 
Li‏ ملكك» من يوم ما اتولدت GES‏ ما حاموت ملككء رهن أي فكرة تخطر في بالك» أي 
نزوة أي لوثة حتى لو اتجننت! 


1۳ 

(نارة وهى في حالة سعادة غير عادية تنسحب على أطراف أصابعها من المشهدء 
وتختفي من فتحة الباب الذي تُغلقه وراءها في هدوء.) 


آدم: ده كتير قوي ده ... دا مفاجأة ما كنتش أحلم بيها! 

هيلدا: هو إيه اللي كتير؟! 

آدم: إني عاجبك للدرجة دي! 

هيلدا: الإعجاب كلمة محدودة dda‏ إعجاب إيه؟ دا أنا بجد حاسة إني من elaine‏ 
إن رجولتك هي اللي خلقتني ست» وجسمي اتفصّل من نموذج في دماغكء إنت الحقيقةء 
الفعل» Lily‏ مجرد رد فعل. 

آدم: دي dale‏ تجنن» دا حب ده» حب حقيقي» دا ولا كأنه عمره ألف سنة. 

هيلدا: وتصور من ألف سنة Lily‏ نفسي تحضني وتبوسنيء من قبل ما اتولدء من وأنا 
لسة شوية قمح» ول فتفوتة سكر. 

ادم: نفسك يعني؟ 

هيلدا: نفسي» وكل لحظة بتفوت دلوقتي كأنها ميت سنة» أنا استنيتك كتيرء وماعدتش 
قادرة. 

آدم: يس أنا ... 

هيلدا: ما بتحبنيش؟ 

آدم: مين قال كدة؟ 

هيلدا: أمال واقف ليه؟ متمالك نفسك ازاي؟ مش ممكن واحد بيحب يسمع اللي قلت 
ويفضل متمالك نفسه. 


(تقترب die‏ تمسك بيديه وتضغطهما بشدة.) 
هيلدا: أنا أهه. حاسة إنى ملكك AST‏ ألف مرة من إنى ملك نفسيء انتظرتنى صحيح؟ 
(تغمض عينيها وترفع إليه شفتيها في دعوة مفتوحة.) 


آدم: انتظرتك كما لم أنتظر أو ينتظر مخلوق شيء أو مخلوق آخر. 


Ve 


الفصل الثالث 


هيلدا: انتظرتني ليه؟ 

آدم: OY‏ مقابلتك بقت هدف حياتي. 
هيلدا: ده سبب عقليء بعواطفك استنتني؟ 
آدم: بكل عواطفي. 

هيلدا: أنا يهمني منها عاطفة واحدة بس. 


هيلدا (بقلق): وفيه عاطفة غيرها؟ 

آدم: مش فاهم. 

هيلدا (بقليل من فروغ الصبر): انتظرتني عشان كنت بتحبني مش كدة؟ 

آدم: بالضبط كدة. 

هيلدا: وأنا جيت واتوجدت dal‏ لسة Gall‏ موجود؟ 

آدم: Lob‏ طبعًا. 

هيلدا: موجود فين وإيديك ما فيهومشي رعشة حب» وصوتك مافهشي Aas‏ إحساسء 
وعينيك بتتدارى من عيني» وشفايفي ماتت من البرد والوحدة وهي Suds‏ شفايفك ... 


(فجأة تسحب يديها de pus die‏ وكالطلقة تندفع خارجة.) 
آدم: lobe‏ ... هيلدا ... هيلدا ... أرجوكي ارجعي ... دا مصير البشرية ... أرجوكي. 


(ستار) 


المنظر الثانى 
(المكان: شقة asf‏ المنظر في غرفة النوم والمعيشة والسفرة وهى غرفة واسعة 
تكوّن معظم الشقةء والشقة شقة أعزب» حديثة إلى حدٌّ ماء وأكثر ما يميزها هو 
أكوام الكتب والمجلات والمراجع المبعثرة في كل مكانء pul‏ في فراشه بالبيجامة 
وبجواره عدة مراجع تكوّن كومة بجواره يتكئ عليهاء نارة على كرسي أمامه.) 


الجنس الثالث 


آدم: أعمل إيه بقى يا نارة؟ 

نارة: ولا dale‏ ح تعمل إيه ... مشروع علاقة وفشل زي ما آلاف غيره من المشاريع 
بتفشل كل يوم» خلاص» انسى الموضوع وبكرة تلاقي زيهاء Ty‏ يمكن أحسن منها. 

آدم (معتدلًا في فراشه مذعورًا): إنتي بتقولي إيه؟! إنتي اتجننتي؟! مشروع علاقة 
فشل؟! ده لا يمكن يفشلء Gls‏ أنتحر لو فشل. 

نارة: الله» طب ما دام Lage‏ عندك العلاقة للمدى cos‏ ما استجبتش ساعتها ليه؟ 

آدم: ما هو كون إن اللي حصل dole‏ وكون إن العلاقة تفشل dale‏ تانية. 

نارة: يعني إنت عايز العلاقة تستمر؟ 

“lll passe puss Oe ipl 

نارة: اما dole‏ تلخبط صحيح» إنت مش قايل لي دلوقتي إن اللي منعك من تقبيلها 
إنك حسيت إن حبها ليك أكبر بكتير من حبك لهاء بل يمكن حسيت إن هي اللي بتحبك 
بس» وإنه يكاد يكون حب من طرف واحد؟ 

آدم: أنا باحاول أغير موقفي. 

نارة: وتفسير ا واضح ان السبب الوحيد لعدم استجابتك إنك اكتشفت 
إنك ما بتحبهاش ومش قادر ترغم نفسك على حبهاء طيب ما دام الوضع كدة:؛ عايز العلاقة 
تستمر ليه؟ وتستمر ازاي؟ 

آدم: لأنها لازم تستمرء لو ما استمرتش ح انتحر. 

نارة: أرجوكء يمكن أنا غبيةء إزاي تنتحر إذا انقطعت علاقتك بواحدة ما بتحبهاش 
حتى لو كانت هي بتحبكء منين ما بتحبهاش ومنين تهمك علاقتكم لدرجة ممكن تكلفك 
كباتك فر ل العقيلة dig‏ 

آدم: مفيش تفسيرء علاقتي بها لازم تستمر. 

نارة: المسألة بسيطةء حبها. 

آدم: يا ريت الحب بيخضع للإرادة. 

نارة: إوهمها إنك بتحبها. 

آدم: ولا الكذب ينفع» دي إنسانة بتحب بأظافرها وأطراف شعرهاء ومهما حاولت 
فجسمها نفسه بيعرف اللي بيقوله جسمي مهما لساني قال. 


VW 

نارة: أمال فكرك يكون الحل إيه؟ 

آدم: يعني أنا مصحيكي م النوم وجايبك في عز الليل عندي بالطريقة المجنونة دي 
عشان إيه؟ مش عشان تلاقيلي الحل؟ أصل الموضوع مش بسيط يا نارةء يكفي إني أقول 
لك إن إا غلاا calls!‏ خضل dole BIS‏ اشح BIS‏ اده 

نارة: أبشع ازاي؟ 

آدم: يعني أقل شيء يحصلء dole‏ زي ما تقولي يموت من تحت راسها آلف واحد. 

نارة: آلف واحد يموتوا لو انقطعت علاقتكم؟ 

آدم: ألف إيه؟ أنا مش عايز أخوّفك» يمكن كل ساعة ألف. 

نارة: إنت عايز تهوشنيء إيه البتاعة اللي زي كدبة إبريل دي؟ 

saul‏ انی عارفاني gays‏ يا ثارم وأا مدن قادو دلوقتي أشرع لك كل dale‏ يمن 
في يوم حتعرفيء إنما دلوقتي مستحيلء وأنا باضربلك مثل غير صحيح» إنما صديقني لما 
بقولك إن حاجات وحشة Me‏ حتحصل لو فشلت علاقتناء مصدقاني؟ 

نارة: اعتمادًا على إحساسي فعلًا باين إنك صادقء وأنا مصدقاك. 

آدم: الحمد cad‏ يبقى انتى bles‏ إن لازم العلاقة تنجح وتستمر. 

نارة: من كل قلبي عات 

آدم: إزاي تنجح والوضع بقى واضح زي الشمس؟ 

نارة: ما فيش حتى في قلبك dad,‏ مجرد رغبة راجل في امرأة؟ 

آدم: أنا عمر ما الرغبة عندي بتنفصل عن الحبء الاتنين عندي شيء etal‏ يا إما 
يوجد بكل بقوة» وإما لا يوجد بالمرة. 

نارة: طب افرض إنها قبلت ان علاقتكم تستمر على الوضع cos‏ هي بكل Gall‏ وانت 
من غير حبء على Jal‏ إن عواطفك تتغيرء تقبل إنت؟ 

آدم: دا أنا أتمنى بس أنا متأكد إنها حترفض» المرأة لا يمكن تقبل وضع بالشكل ده. 

نارة: المرأة كامرأة col‏ إنما المرأة لما بتحب بتقبل حاجات وأوضاع لا يصدقها العقل. 

آدم: يعني تعتقدي إنها حترضى؟ 

نارة: لو كان حبها ليك حقيقي» حترضى» ولو لإعطاءك فرصة pS]‏ بحيث لو فشلت 
ما تندمشى. 

آدم: وهنا ييجي دورك يا مساعدتي العظيمة. 

نارة: أي دور؟ 

آدم: أن تعيدي الاتصال. 

نارة: بس كدة؟ على عيني. 

saul‏ أرجوكي» ضروري cube‏ عنوانها في المعهد» Ly‏ بلاش, التليفون dal‏ وقدامنا 
من هنا للصبح نسأل في جميع الفنادق والبنسيونات بجميع درجاتها. 

ثارة: برضه بسيطة. 

آدم: ولحظة ما نعرف مكانها ح تروحي تقابليهاء وما اعرفشي ح تعملي إيه» ح تقولي 
cau‏ إنما زي ما قلت لك مصير ناس لا تعد ولا تحصى في إيدك» وأنا منتظر هنا في الشقة, 
مش ح اتنقل لغاية لما اشوف تاني وش هيلدا وأسمع صوتها. 


(إظلام) 


المنظر الثالث 

(هذا المشهد يمكن أداؤه كما هو مكتوب» ويمكن أداؤه بطريقة «البانتوميم» بلا 
حوار وإنما بموسيقى معبرة فقطء ويمكن حتى أداؤه على شكل رقصة باليه 
تعبر تعبيرًا دقيقا عن كل محتواه.) 

خن كمون BAL‏ تر بك gi‏ الف اة سود طوال (aS ag ttl‏ 
pul)‏ واقف وظهره إلى المتفرجين» يحدق وكأنما من خلال bile‏ زجاجي كامل 
اكه كر فاط aay‏ فول a Î E‏ رتسلاو راق EES‏ 
IG‏ الجرس يبدأ يدق حتى في قفزة يكون قد فتحه» ويبداً يدخل متراجعًاء بينما 
ببطء وبكبرياء تتقدم هيلداء سيلويت أيضًّاء سلّمته يدها وهو قابض عليها بكلتا 
يديه في حرص Uh‏ ينحني ليُقبّلها فتسحبها منه وتبقيها إلى صدرها مكتوفة.) 


آدم: ليه يا هيلدا؟ 


VA 

هيلدا: لأني مش جاية اشترك في مسرحية: ولا أضحك على نفسيء ولا أسمح لك إنك 

آدم: أنا خايف برضه تظلميني المرة دي زي ما ظلمتيني المرة اللي فاتت. 

هيلدا: أنا مش ممكن أظلمك» مش لأنك ما تستحقشء ولا لأنى كويسة:. Led]‏ لسبب 
واحد: إني بحبك. ۰ 

آدم: بلاش ظلمتيني» حكمتي Ye‏ بقسوة على الأقل. 

هيلدا: الأصح إني حكمت على نفسي. 

آدم: حكم ig Jude‏ المرة دي بارجوكي بلاش الأحكام السريعة. 

هيلدا: وأنا أرجوك بلاش الافتعالء أنا من كتر إحساسي بيك بعرف اللي ح تقوله قبل 
ما تقوله» ولو قلت غير الحقيقة بعرف منها الحقيقةء يعني سواء قلت الحق أو قلت كدب 
ما يفرقشي عنديء إنما لو بالغت أى كدبت ح احس إنك بتهيني. 

آدم: أنا؟ أهينك؟ إنتي؟ : 

هيلدا: أنا برضه مش ح اخدعكء أنا مش جاية هيلدا اللي بتحبك» مش Gall‏ هو اللي 
جابني. 

آدم: أمال إيه اللي جابك؟ 

هيلدا: مجرد رغبتي إني أعرف جواب لسؤال ما حدش يقدر يجاوب عليه إلا انت. 

)545 خيبة الأمل على آدم.) 

آدم: بقى عشان كدة جاية؟ 

هيلدا: أمال تفتكر جاية أتوسل إليك وأرجوك إنك تعطف Ye‏ وتحبني؟ 

آدم: هيلدا ... بلاش الكلمات القاسية دي. 

هيلدا: عندك حقء إنت مالكش ذنبء وأنا عارفة لو المسألة بالإرادة كنت لا بد ح تريد 

آدم: يا هيلدا الحب أنواع» والناس طرقهم في الحب مختلفةء إنتي حبك زي الصاعقة, 
في ومضة بينفجر ويصل إلى أقصى مداهء إنما يمكن LT‏ من نوع تاني» نوع» المفاجأة 
تريكه؛ طبيعته أقوى من قدرته على التعبير عن عواطفهء الحب العميق» زي المياه العميقة 
الوصول إليه عندي «sare‏ ومليان مشاكلء وأخد ورد» وإقدام وتردد» وخوف وتهور. 

هيلدا: الطرق مختلفة col‏ بس المبدأ يا موجود يا غير موجود» ويرضه ده مش 
موضوعنا. 

آدم: أمال موضوعنا إيه؟ 

هيلدا: نارة قالت لي إنك عايز فرصة تانية ... وأنا وافقت عشان كمان bl‏ نفسي 
فرصة تانية» فرصتنا الأولى كانت لقاء وفرصتنا التانية Sige‏ أنا ح اسأله وإنت chile‏ 
تجاوب عليه» وإجابتك هي اللي ح تحدد مصير الفرصة. 

آدم: ح تحددها ازاي؟ 

هيلدا: لآنها ح تحدد إنت إيه. 

ul “ls 1‏ إيه؟ 

آم 0 ولا ا ian‏ بسؤال أو 
eee‏ و ا eee‏ 

آدم: دا انتي اللي بتسألي السؤال ده؟ أنا أفهم إن نارة تسأله» معلهش» أي حد غيرك؛ 
جايزء إنما انتى بالذات تسأليه؟ حاجة غير معقولة. 

هيلدا: غير معقولة ليه؟ 

آدم: لأنك انتي تعرفي الجواب» وأنا باستغرب ازاي بتتصرفي في علاقتنا بالبساطة دي 
وانتى عارفة الجواب. 

Boa rere هيلدا:‎ 

ف أبضط من كذة BAS‏ كن AE‏ 

آدم: gal‏ أنا دلوقتي Slice‏ إنك بتسخري مني. 

هيلدا: دا أنا E‏ ي اللي متأكدة إنك بتهرب م الجواب. 


الفصل الثالث 


آدم: HILT‏ بهرب؟ والله «هي» اللي بتستخبى؟ 

هيلدا: هي مين؟ : 

آدم: Lal‏ ح Gab‏ استغماية والبشرية مصيرها Glas‏ في إيدينا؟ 

هيلدا: أنا حقيقي ماعدتش فاهمة حاجة. 

آدم: وأنا اللي ح يجنني ازاي انتي فاهمة كل dale‏ ويتقولي إنك بتحبيني وبتمكري 
علي SU‏ ده كله؟ 

هيلدا: أرجوك يا آدم» أنا بجد عايزة أفهمك» وعايزة أصدقكء وانت باين فيه حاجات 
كتير عندك ومش عايز تقولهاء مخبيها ليه؟ قولها ... إنت في كل العالم ده مش ح تلاقي 
واحدة تحبك أو مخلصالك أو تحافظ على أسرارك قديء ما تخبيش علي dole‏ قول. ا 

آدم: مش عيب تتحولي من دور المحبة إلى دور اللي بتستدرجني عشان توقعني؟ أنا 
اللي عايز اعرف هدفك إيه من اللعبة دي» عايزة تخلّيني اعترف لك بحاجات انتي أكتر 
واحدة عارفاها ليه؟ أرجوكيء قوليلي ليه؟ : 

هيلدا: إذا أقسمت لك إن ماليش أهدافء وإني حقيقي مش عارفة بتتكلم عن إيه, 

Heelies كلاد للحن‎ RE نيك وك اجا اناكو‎ cs ig ollie a 

الأقل تحترم عواطفي ناحيتك وتجاوبني ع السؤال اللي سألتهولك وتفسر لي إيه «هي»» 
وإيه البشريةء وإيه تأكدك إنى eee‏ مانيش عارفاهاء إذا BS elke cull‏ کح 
مرة ح تعمل إيه؟ ۰ 

آدم: ح اقولك أنا آسف a‏ إني مش ح اقدر أحقق طلبك» إنما بارجوكي وأبوس 
إيديكي ورجليكي إنك ما تاخديش ده حجة تقطعي بيها علاقتنا. 


(تنظر له هيلدا طويلًاء نظرة ساخرة مريرة.) 


هيلدا: وبتتكلم عن علاقتنا؟ وخايف إنى أقطعها؟ أقطع حاجة مالهاش وجود؟ 
وعمرها ما اتوجدت؟ أنا أرجى بس إني ما اعشي أندم على Gall‏ اللي حبيتهولكء واللي 


(وفي لحظة تختفي وكأنها تبخرت.) 


(ستار) 


۷١ 

المنظر الأول 
معمل الدكتور آدم 


آدم: حضرتي كل حاجة؟ إوعي تكوني نسيتي توصلي سلوك جهاز رسم القلب. 

نارة: أنا عمري نسيت dole‏ يا دكتورء اشمعنى المرة دي ح انسى؟ 

آدم: معلهشء زيادة في التأكدء دي التجرية نمرة ۷۷ وآخر مرة راح أحاول فيهاء ولازم 
ننجح» ماعدتش أقدر أستحمل فشل تانيء أنا تلافيت كل العيوب اللي كانت في الإنزيمات 
اللي فاتت ووصلت بده لحد الكمال. 

28,6 إنت فعلًا تعبت فيه. 

آدم (وكأنه يحدث نفسه): أصلها مش مجرد تجربة أخرى أو حتى أخيرةء دي حطيت 
فيها آخر Jel‏ لحياتي كلهاء ما دام فشلنا في المهمة الأكبرء ماعدش قدامنا إلا إننا ننجح في 
دي. 

نارة: بتكلمني يا دكتور آدم؟ 

آدم (تائهًا): لا. 

نارة: أنا تعبت قوي يا دكتور من الحيوانات الغلبانة اللي بقالي أسابيع وكل يوم 
أشوفها قدامي بتموت» نفسي بجد ننجح المرة ديء أنا ماعدتش أقدر استحمل أشوف 
حيوان تاني بيموت. 


الجنس الثالث 


آدم: أنا عارف أنا تعبتك معاياء بس تأكدي إن لحظة النجاح ح تضيع كل الألم. (ثم 
مغيرًا لهجته) أظن مفيش داعي إني أقول لك إنما احتياطيًا حفكرك» دي الحقنة اللي فيها 
«إ. إ. م» (إنزيم إرادة الموت)ء بنديها للحيوان لغاية ما جهاز رسم القلب يورينا إن القلب 
على وشك gl‏ 5 بندي للحيوان الحقنة دي في الوريدء «م. أ. ح. ۷۷» الجديد ده» إنتي 
عليكي خلال التجربة رصد سلوك الحيوان وحركتهء وأنا ح اتابع الأجهزة» نبتدي. 

نارة: اتفضل. 

آدم: هاتي لنا المرة دي الأرنب نمرة 40 

نارة: 4 اللي هنا ده؟ (مشيرة إلى الأرنب الموجود في قفصه السلكى على رف المعمل.) 

آدم: أيوة هوه. ا 

نارة (تبدى عليها علامات انزعاج متزايد): بس ... 

آدم: بس إيه؟ 

نارة: دا مفروض يستنى هنا على طولء ده «الكنترول» اللي بنقارن بيه التانيين. 

آدم: ما عدناش عايزينه دي آخر تجربة» وحنستعمله هو بالذات فيها. 

نارة: أرجوك يا دكتور ... أنا عمري ما طلبت منك حاجة dis)‏ ممكن أتجرأ وأطلب 
منك طلب صغير؟ 

آدم (باستغراب): طلب إيه؟ 

نارة: ممكن عشان خاطري بلاش 49 نختار واحد تاني. 

آدم: وإيه الفكرة يعني؟ ما كلهم أرانب زي بعض. 

نارة: أصل ده بالذات بقاله معانا في العمل مدةء وأنا بنفسي اللي كنت بأكله وأحيانًا 
كنت ألاعبه» وخد Yo‏ لدرجة أنه كان بيمد إيده من القفص ويلاعبنيء الأرنب ده بالذات 
باحبه» وحتضايق قوي لو جرى له dol‏ 

آدم: من الناحية دي ما تخافيشء دا انتي ح تنبسطي قوي إن أرنبك ده كان أول 
وا فكي Bab]‏ الخاد ور رة ۰ 

نارة: بس الاحتمال التانى موجود. 

آدم: بنسبة لا تُذكرء WL SUL‏ ما تخافيشء دا لازم تحسي بالفخر إننا ح ندخله 
التاريخ. 


ve 


الفصل الرابع 


آدم: وحياتك يا دكتور بلاش AO‏ 
آدم: 8,6 العلم مافهشي عواطف» وده أمرء WL‏ هاتيه. 


(بصعوبة بالغة وألم زائد تتحرك وتجيء به وتُسلمه لآدم وهي تودعه بنظراتها 
وكأنما الوداع الأخير.) 


J‏ بلاش التكشيرة دي وحياتكء إحنا بنستعد للنجاح» الابتسامة مش Gall‏ به؟ 


asl | is)‏ 3 | تخراج الحيوان وتثبيته على منضدة للتجارب وإيصاله 
بالأجهزة المختلفةء بينما هو مستمر في الحديث.) 


دا انت شقى بشكلء بقى هو ده يا ستى الحبيب المجهول؟ أنا قاعد أقول يا ترى نارة 
بتحب مين؟ بتحب مين» ويطلع في الآخر ٩٩‏ يا بختك يا AO‏ 

نارة: إنت متأكد يا دكتور أن الإنزيم ده حيدي نتيجة أكيدة؟ 

آدم: أنا عمري ما كنت متأكد من نتيجة حاجة بعملها زي ما أنا متأكد المرة دي. 

نارة: يعنى أطمّن؟ 

آدم: ثقي إن حبيبك المجهول حيرجعلك بعد الرحلة الغريبة اللي حنبعته فيها ليخطف 
نظرة على وادي الموت والعودة de pus‏ وحيكون أول كائن حي يعمل رحلة بالشكل ده. 

نارة: مش عارفة ليه ابتديت أتفاءل؟ الظاهر Lad‏ نجاحنا مش حييجى إلا مع 40 

pul‏ (منتهيًا من غمله): دلوقتي كله Gale‏ نبدأ الخطوة الأول إديني حقنة إنزيم 
إرادة الموت» اقريها كويس ... أ. أ. م (نارة تتناول الحقنة وتقرأ ما كتب عليها ثم تعرضها 
تحت بصره ليطمتن). 

مضيوط. 


(يمد يده ويتناول منها الحقنة بصعوية وكأنها تقاوم» بعد تردد قليل تخفي 
نارة وجهها إلى الناحية الأخرى في نفس اللحظة التي يصدر فيها عن الأرنب 
صوت تأوه» يسحب آدم الحقنة بعد نهايتها ويضعها جانبًا.) 


تمت الخطوة الأولى بنجاح. 


الجنس الثالث 


نارة (باضطراب): ما هو دايمًا الخطوة الأولى بتتم بنجاح. 

آدم: ارصدي لي الحركة والتنفس. 

نارة: التنفس cg pol‏ الأرنب بتململ» وقف فجأةء بيشب بدماغه لفوق خالص» تنى 
رجليه اللي قدام» اللي ورا انتنوا رخرينء بيميل بجسمه ناحية الأرض عايز cally‏ بقى على 
جنبه» التنفس بطيء» بقى أبطأء أبطأء يا دكتور آدم ... مش كفاية بقى؟ حانستنى لإمتى؟ 

آدم: القلب لسة كويس. 

نارة: التنفس بقى بطيء قويء بيتهيألي إنه بطل يتنفس. 

آدم: بيتهيألك بسء Gi‏ عندي يا دوبك الموجة الأولى اتأثرت شويةء النهضة قوت 
بتقل» الموجة التالتة بتنقلب. 

نارة (كالمستغيثة): القلب لسة كويس. 

آدم: دا مش شغلك» إديني الحقنة التانية» إوعي تغلطيء م. أ. ح ۷۷ ح. 

نارة (باضطراب أشد وهي تتبع الحقنة تحت بصره): مش مضبوط؟ 

آدم: أعصابك يا نارة ... كلها مسافة الحقنة وخلاص. 


(يغرز الإبرة في وريد الحيوان ويُفرغها ثم يضعها جانيًا.) 


نارة (منحنية فوق الأرنب): 15 أرجوك» عيش» اصحىء إوعى تموت» أرجوك» إوعى 
تموت» يا دكتورء دكتورء إوعى يموت pul)‏ يلقي ناحيتها نظرة صارمة ثم يعود لمراقبة 
أجهزته) دا ما بيتحركش خالص» دا مات يا دكتورء دا مات. 

aul‏ (باضطراب وعصبية): اسمعيء إذا كنت حتلخبطيني BS‏ اخرجى برة الأوضة 
خالص» الله» سيبيني أشوف شغلي. 

ار pale‏ شو شغلك» بس انقذهء موّتني حتى بس انقذه pal)‏ ينهمك في تتبع 
أي نبض أو dale‏ حياة في أجهزته؛ يمسك بيديه الأرنب ويتفحصه. ينظر مرة أخرى إلى 
الأجهزةء يعود يتحسّس الأرنب» ببطء يرفع رأسه علامة أن لا فائدة). 

نارة: مات؟ 


(آدم يخفض رأسه.) 


مش ممكن يموتء انقذه» حرام عليك تسيبه كدة. شغل مخك ده (وهى تهز آدم من 

وصاحىء إنت بس شاطر في إرادة الموت» آدى ۷۷ فشل» شوف حاجة تانيةء أي dale‏ 


بس أرجوك أرجوك انقذه. 
(ثم تنخرط في بكاء قصيرء تكف عنه وهي لاتزال منكفئة فوق الجهاز.) 


(آدم ينهار على الكرسي ذي المسندين ويجلس نفس جلسته في بداية الفصل 
الثالث وقد أبعد ساقيه وتدلت ذراعاه علامة الاستسلام الكامل.) 


(موسيقى) 


آدم: إنتي إذا كنتي زعلانة على أرنب ماتء أعمل إيه أنا في إنسان عزيزء أعز إنسانء 
dal fue pla gadis‏ بی ويفوت؟ 

نارة: Gs‏ مغالطاتء الإنسان ده مامتش ولا حيموت» كل اللي حصل )43 فشلء 
والفشل له علاج» Lei]‏ فين العلاج للي حصل ل S40‏ 

آدم: فشلي ده زي الموت» لأنه آخر فشل» ضاعت آخر فرصة ألاقي فيها سيب واحد 
يدعونى إنى أعيشء المصل VV‏ كان آخر dal‏ آخر استغاثة حشدت فيها آخر ما أملكه 
من ا وقدرة. والنتيجة أهه. 

(نارة تحدق فيه دون أن تطرف أو تحوّل عينيها أو تنطق.) 

عندك حقء كل اللي بتقوليه بنظراتك مضبوط, LI‏ نفسي باحتقر نفسيء ما فيش حد 
أتيحت له فرص أنه يعمل بحياته حاجة قدي» وما فيش حد خيب الأمل قديء قولي» انطقيء 
ماعدشي فيه مساعدة وعالم» اللي موجود شاهدة ومتّهم؛ اشتميني حتى لو عايزة» أي حاجة 
أهون من نظراتك دي. 

نارة (بادئة بصوت منخفض جدًا لا يكاد يسمع مُتصاعدة به Bie‏ فشينًا): إنت لا 
خايب ولا فاشل ولا متّهم» ولا حتى أقدر أقول إنك جبان أو خواف» مشكلتي ازاي أقدر 
أفهُمك مأساتك» إزاي أوريك إنك عرّضت نفسك لقضايا كبيرة de‏ من إنقاذ Ay pill‏ 
لاكتشاف إرادة الحياة والموت» للوصول لحاجات لم يصل إليها بشرء حاجات أكبر منك 
بكتير» ومش معنى كدة إنك صغيرء أو معدوم المزاياء بالعكس إنت تعتبر أحسن من ناس 
كتير» تعتبر بالنسبة للناس العاديين GUS‏ بس المأساة الحقيقية بقى إنك مش كبير كفاية. 
القضايا اللي عرّضت نفسك لها ما يكفيهاش مجرد قلب كبير ولا حتى حب كبيرء قضايا 


VV 


الجنس الثالث 


عايزة واحد كبير جدَّاء وقلب كبير Me‏ واحد من اللي بيصنعوا التاريخ» بيغيروا في مجرى 
Shall‏ في حين إنك لا تصلح إلا متفرج على التاريخ» متفرج كبير صحيح» إنما مجرد 
متفرج» الفرق بين اللي بيصنعوا التاريخ واللي بيتفرجوا عليه اللي بيغيروا الحياة واللي 
بيعيشوا الحياة» إن دكهم ناس عندهم القدرة والطاقة على الحب النادرء اللي بيخلق الإرادة 
النادرة اللي بتقدر تستحضر في الإنسان قوة غير عادية» بتقدر تسخر فيه كل نبضة وكل 
فكرة» وكل ذرة وحركة؛ لخدمة الهدف اللي عايزين يحققوه»ء الناس اللي بيقدروا يحبوا 
لآخر المدى» لحد الجنون والهوسء يحبوا من غير ما يحسبوا ولا يفكروا ولا يدخروا انفعال. 
فشلت في علاقتك مع هيلدا لأنك خفت من عاصفة الحب اللي قابلتك بهاء خفت لأنك حسيت 
إنك لازم تقابلها بعاصفة حب آكبر» حب يسيطر عليك هو» مش حب زي ما انت عايزه 
على قدك تسيطر عليه إنت» وتقدر تتحكم فيه. تجاربك بتفشل لأنها مجرد وسائل تبقى 
بيها عالم ومشهور وتاخد جوايز ومناصبء مع إن المفروض في واحد اختار الحياة والموت 
موضوع يبحث فيه» إنه ياخده قضية حياة أو موت» قضية واحد مآمن وحابب الحياة إلى 
درجة الجنون وكاره الموت كره حقيقي لا مكان فيه للتفكير في جوايز vali gf‏ اللي 
يكتشف الإرادة دي لازم يكون عاشق نادر للحياة وللإنسان: مأساتك إنك المحب اللي مهما 
كان كبير فهو صغير OY‏ هدفه صغير وبيحققه بإرادة صغيرةء والمحبين الصغار اللي زيك 
كتير قويء ماليين الدنياء إنما أسوأهم هما الصغيرين المتنكرين في أثواب الكبار. 

ادم: نارة! 

نارة: أنا خيبة أملي فيك خيّبت أملي في الحياة كلها وفي نفسيء أنا كنت فرحانة إني 
جاية أشتغل مع deb‏ كبيرء مصيبة كبرى إني أكتشف إن جواه قلب فار مذعورء بيخاف 
على نفسه حتى إنه يتحب يجنون. الا ها ميك هاش :إل افا الل وك Se galt)‏ 
dds‏ اللي حاطين قدام عينيهم أكبر cae‏ أهداف» مش عشان تتحققء إنما عشان يا هما 
اللي يحققوهاء يا عنها ما اتحققت ققت» عشان هما اللي يركبوها ويسخروها. أنا قرفانة» منك 
ومن كل اللي زيك» قرفانة من الناس اللي أكتر م الناموس اللي الحياة عندهم هي إنهم 
يعيشوا وبس» مش مهم ازايء إنما المهم إنهم يفضلوا موجودينء يتلزقوا على قفاهم مش 
cage‏ يعيشوا زي الدود ما يجراش dale‏ ييجوا للدنيا بالملايين ويقضوا العمر على قد ما 
يقضوه ويسيبوها وكأنهم ما كانواء لا اتغير حاجة فيهم ولا غيروا في الدنيا حاجةء إذا كنتم 
أنتم الأحياءء فالموت أنظف وأشرف وأنبل ودليل حياة أنصعء وقدامك dal‏ أناء المرة دي» 
اللي حقوم بتجربة أثبت لك فيها إن الإنسان الحقيقي لا يمكن يحتمل حياة زي حياتكم» 


VA 


الفصل الرابع 


يا نعيش حقيقي بني آدمينء يا ننهيها بإدينا ونموت» الحياة ما اتخلقتش أبدًا لبني آدمين 
يعيشوها فيران» يا سيدي الفار الصغير المتشبث بحياته الصغيرة ... بص. 


هذا كله في ومضة مفاجئة بحيث ما إن يبدأ آدم يتبين حقيقة ما حدث حتى 
تكون نارة قد أفرغت محتويات الحقنة تمامًا في جسدها.) 


(يهجم عليها aul‏ وينتزع Udall‏ من فخذها ومن يدهاء ويصفرٌ وجهه ey‏ 


آدم: إزاي تعملي كدة؟! تموّتي نفسك عشان تثبتيلي إني صغير؟! دا لا آنا ولا غيري 
ولا تافهين الدنيا كلها يساوي ضفر من ضوافرك» تنتحري؟! إنتي مش عارفة انتي مين؟ 
إنتي نارة» نارة» عارفة يعني إيه نارة؟ تموتي يا نارة؟ إزاي ee‏ دا انتي نارة» نار 
نارة! 

نارة (بصوت خفيض وإن كان قد بدأ ينخفض): إنت اللي مش عارف نارة تبقى 
مين. 

saul‏ إزاي مش عارف؟ أنا عارف» دلوقتي بس عرفت الحاجة اللي عمري ما عرفتهاء 
نارة» إنتى ... : 

نارة ai)‏ نكس الطاريفة وا ا کی ع مريت ا وی ا کن 
‘asl‏ أنا هي. 

آدم: إيه؟! إنتي إيه؟! إنتي ... هي؟! إيه الكلام اللي بتقوليه ده؟ إنتي عايزة تفجعيني 
أكتر وخلاص» ا أنا اي أنقذك» وما فيش قدامى غير نص EF‏ «هى» esi‏ 
فا GLa,‏ معاها لفقل الأعظم وانتهينا. ١‏ 

نارة (بابتسامة وقد بدأ صوتها يضعف): فشلك الأعظم كان معاياء هيلدا كانت شجرة 
التمر حنةء فاكر؟ عفيت عنها وعملت هالك ست عشان تحرّك فيك أي قدرة على الحب. 

آدم: هيلدا كانت شجرة التمر حنة؟ وإيش عرفك بشجرة التمر حنة؟ وإيش عرفك 
بيها؟ (ثم وكأنه لأول مرة يُدرك) إوعي تكوني «هي»؟! dil‏ إوعي بجد تكوني هيء هو 
ذه یکر ھی ی کن تدك بي غار کو آمل الا الوحيد تول 
تضيعه E E‏ 

نارة: أنا مش بانتحر في لحظة يأسء ويموتى ما با اضيعشى dole‏ أنا ما قررتش 
موت إلا لما انتهى كل شىء وضاعت الفرصة الأخيرة وفشلت معاك» وأنا ما اقدرشى أعيش 


آدم: تتسولي أمل؟ أنا حتجنن» تتسولي ازاي؟ الأمل موجود طول ما انتي عايشة: 
ولازم تعيشي عشان ما يموتشيء المهم تعيشي» حياتك هي ell‏ مجرد حياتك أمل. 

نارة (بضعف أكثر): gal‏ دا السراب اللي بتضحكوا بيه على نفسكم عشان 
ما تواجهوش الحقيقةء وبالذات لما الحقيقة بتبقى اليأس» لو تيأسوا مرة يأس حقيقي 
تواجهوه وتبقوا مسئولين dic‏ أشرف لكم آلف مرة من حياة ALIS‏ جبانة بتهربوا فيها 
حتى من مسئولية اليأس. 

آدم: اسمعي! دا كله كلام فارغ» أي منطق gly‏ نازل م السما مستحيل يقنعني إنك 
تموتي» «هي» مش ممكن تموت (تكون قد بدت تنهار فيحملها بين يديه كالطفلة ويدور 
بها كالمجنون في المعمل). 

نارة (وقد بدأ صوتها يضعف تمامًا): نا gal‏ باسلم وجنس بحاله بيلفظ معايا آخر 
أنفاسه. كل اللي حيبقى die‏ حكاية» حكايتى las‏ اعتبرها كانت cals‏ أحسن له إنه 
يفضل ale‏ وإنه بعد شوية يتنسي ... 


(تغمض عينيها وتروح في غيبوبة الموت.) 


آدم (بفزع مخيف): مستحيل» مش ممكنء إنتي مش حلم» إنتي حقيقة أهه. fey‏ 
bi‏ إنها تفضل dante‏ «هی» إنتى سامعاني يا نارة» لازم تسمعينيء لا يمكن تموتي» 
إنتى «هى» رية الحياة لا يمكن تموت» حقيقة Vy‏ حلم أنا صغير ولا كبيرء قادر ولا مش 
قادرء لازم أعملها ولوحدي ضد المحتوم» مفيش محتوم» ما فيش موت» مش ممكن البشاعة 
تنتصرء مش ممكن الهزيمة تنتصرء يا كل الحياة اللي عاشت Jud‏ عشان أنا أعيشء يا كل 
الحياة اللي حتعيش بعدي لما أعيشء يا اللي من Bugs‏ عملتني راجلء لازم حتقدر من راجل 
تعملني قادرء وإرادتي تبقى أمرء وأمري نافذء إوعى يا قلب تبطل دقء إوعى يا جسم 
تسلم» يا حياتي دوبي في حياتهاء يا إرادتي اعملي إرادتهاء أنا وصلت» بالرعب الكامل 
وصلت» آنا باتغير» شيء مهول بيحصل ليء لأول مرة في حياتي باحس إني قادر على كل 
شيء. إزاي كنت عميان عن الحقيقةء الموت مش IGM!‏ مش ممكن يكون النهاية وإلا 
لكان كل شيء حي انتهى chy‏ الحياة هي الرد المستمر على الموت» إنزيم الحياة لا بد هو 
الموت نفسه»ء هو أصغر جرعة من إنزيم الموت. 


A. 


الفصل الرابع 
(فجأة تئوب حالة الهياج المنشرح والتفاؤل إلى انقباض مفاجئ.) 


بس ازاي تحددهاء أنهي أصغر جرعة؟ لأي درجة نخفف إنزيم الموت؟ ماعدشي 
قدامي إلا بالكتير خمس دقايق» يا دوب يسمحوا بتجربتينء ولازم أبتدي فورّاء أبتدي بإيه؟ 
الألف أنسب بدايةء واحد على will‏ وناخد واحد سنتي (ينشغل بوضع مقادير صغيرة من 
مصل الموت في أنابيب مدرجة يخففها بالماءء ويقيس» ثم يأخذ قطرة من المحلول المخفف 
يضعها في مقادير أخرىء, ويخففهاء وهكذا). 


Sy)‏ حقنة سعتها سنتي متر بالمحلول المخفف ويحقن بها نارة» وبرتقب 
مخيف ينتظر النتيجة» تظل نارة مغمضة العينين كالجثة الهامدة.) 


آدم: التجربة الأولى فشلت» ماعدشي إلا التجرية الأخيرةء ماعادشي إلا رقم أقامر عليه 
ilar dal JS‏ وحياتي وحياة آلاف الملايين» يا ربي» اللعبة أكبر من طاقتيء أواجه 
ازاي بيد اله لحتنا كل احتمال منها زي i gi‏ اكانی Miele Maal RAN‏ 
عايزة مخ أكبر من مخي وقدرة أكبر من قدرتي يا ربء عايزة استدعاء القوة الخارقة 
الأعظم» يا رب آخر شمعة حب في الكون في ثواني ح تنطفي ويسود الظلام إلى الأبدء وإذا 
ماتت ح اموت (يمسك بيده حقنة ممتلئة ويرفعها) بحقنة الموت دي ح احط لنفسي النهاية. 
يا رب» اعطيني كل قوتكء يا أيتها القوة الخارقة الأعظم (باستغاثة منبعثة من كل ذرة في 
كيانه) النجدة! LS)‏ يتحوّل دوي القنابل إلى عزف كمانء يتحوّل صوته المرعوب المستغيث 
الذي يُطلقه وكأنما ليسمعه لكل قوی الكونء يتحوّل إلى همس خاص لا يُخاطب به سوى 
نفسه) سبعةء أيوة dasw‏ العدد سبعة بيلح» من زمان بيلح» من زمان شايفه وسامعه 
ومش قادر أبعده» كل ما اطرده ألتفت ألقاه. يكونشي ده الجواب؟ يكونشي القوة الخارقة 
الأعظم بترد؟ سبعة»ء لازم يكون dane‏ أنا ماعدتش متأكد من حاجة إلا إن الرقم اللي أنا 
عايزه سبعة» التخفيف واحد على سبعة آلاف والكمية سبعة سنتيء هكذا ومنذ الأزل تقرر 
(ينشغل في عمليات التخفيف المستمرة وهو يقول): يا آخر أمل في آخر لحظة في آخر عمل 
حاقوم به في حياتي. 


(أخيرًا يملا الحقنةء وبيد ترتجف بالانفعال» ويدموع بلا وعى قد بدأت تهطل» 
يدفع الحقنة في وريد نارة التى كان قد أرقدها فوق البنش» ويبطء يَحقن 
المحلول» يسحب الإبرة» يمسك يدها ليجس النبضء العرّق يتفصّد من كل جسده 


A\ 


الجنس الثالث 


ويختلط بالدموع» بكفه يمسح عن عينيه العرق والدموع ليستطيع الرؤيةء هو 
في حالة ترقب لم تحدث لإنسان بمثل تلك القوة. فجأةء وكأول قطرات تتدفق 
من الحياةء تفتح نارة عينيهاء Gass‏ فيها لحظة بعينين «age ye‏ ثم فجأة 
تصدر عنه ويأعلى صوت صرخة.) 


آدم: النبض رجع. 

(تبداً نارة تتنفس.) 

ieee التنفس‎ 

(يبدأ التنفس ينتظم ويقوى.) 

(ينكفئ duly pul‏ على يديه ويبكي digits‏ ويمسح دموعه في aS‏ البالطو.) 


(نارة أو «هي» تفيق وتبدأ تجول بعينيها حتى dle LE‏ فتمد يدها بضعف 
وتضعها فوق cdl,‏ يكف عن البكاءء يرفع رأسه إليها وهو يضم [gas‏ بيديه 
Legh‏ تستدير نارة بوجهها لتقابله» وفجأة تبتسم بعذوبة.) 


آدم: وكمان بتبتسمي؟ يا سلام أول مرة أحس يعني إيه ابتسامةء دا الحياة كلها 
مجرد ابتسامة زي ابتسامتك دي. 

نارة (بصوت ضعيف تبدأ تتسرب إليه Gad‏ فشيدًا القوة): لازم قدرت تكتشف المصلء 
إزاي وصلت له قبل ما اموت ازاي؟ 

آدم: مش عارف ... مش عارف ازاي. 

نارة: لازم خفت علي قوي. 

آدم: خفت وبس؟! دا الرعب اللي حصل لي عمره ما حصل لبشر. 

نارة: طبعًا لأنك عرفت إن اللي حتموت «هي» مش نارة. 

آدم: بس آنا ماكنتش مرعوب على هی ولا كنت بانقذها. 

نارة: إيه؟ أمال كنت بتنقذ ميق إن Le‏ كانقي هي؟ 


AY 


الفصل الرابع 


آدم: الحقيقة كنت بانقذ نارة. 

نارة: ناره؟! بقى نارة كانت أهم عندك من هى؟ 

آدم: نارة اللي اقسنم ال lastdls Lo Abel‏ إني باحبها حب عمري ما 
تصورت إني قادر عليه حب من ضخامته ما كنتش شايفه» حب اتأكدت في الحال إنه 
حبي الكبير المجنون اللي كان مخليني متمسك بالحياة عشان أحس بيه. 

: نارة: طب وهي؟ دا «هي» كات كل أمانيك وأحلامك. حبك ورسالتك وإيمانك» هي 

كانت كل حاجة بالنسبة لك؛ دا حتى MLS‏ عمرك ما تصورت إنك تحب واحدة زي BG‏ 
طول عمرك تدور على واحدة زي هيلدا من نوع تاني خالص. 

آدم: يا خبيثةء إنتي عارفة كويسة قوي إيه النوع اللي باحبه» وعشان كدة دخلتي 
bal She‏ مش بنحب بأحلامناء إحنا بس بنحلم بحرمانناء إنما لما بنحب بنحب بحقيقتنا. 

eae طول‎ clas انا كنت‎ tec tse 

آدم: ما هو ده الغريبء أحيانًا بيبقى أبعد الناس Ge‏ هم أقرب الناس ليناء زي ما 
أحيانًا بيبقى أقرب الناس لينا هم أبعدهم عنا. 

نارة: طب اعدلني أرجوك. 

آدم: لأ لأ لأ لأ ... ما فيش داعيء خليكي مستريحةء بلاش أي مجهود» جسمك لسة 
كله على حافة الحياة. 

نارة: أرجوك اعدلنى. 

آدم: ليه بس؟ ١‏ 

نارة: اعدلني وأنا أقول لك. 

(بحرص بالغ وكأنها من زجاج يعدلها.) 

آدم: خسارة المجهود ده كله. 

نارة: أبدًا ... مش خسارة إني أبوسك. 


آدم: تبوسيني تهنيني يعني؟ وعلى إيه التعب؟ 
نارة: أبوسك حب يا دكتورء يا آدم يا اللي استنيته إنه يلقاني كتير ويئست ومت 
عشان ألقاه. 


AY 


الجنس الثالث 


آدم: بس أنا فعلًّا زي ما قلتي صغير» مش كبير كفايةء أنا ما اتخلقتلكيشء إنتي 
عايزة واحد قادر على الحب المجنون النادر اللي أنا ما أقدرشي عليه. 

نارة: اللي يعمل اللي عملته. وعشان يحيي نارة يكتشف في لحظات ويمجهود خارق 
معجز» مصل إرادة الحياة عشان يحييها مش يبقى بس قادر على الحب النادر» دا يبقى 
إنسان فريدء ظاهرة» مش كبير وبسء مثل Jel‏ للكبار. 

آدم: بس أنا ما ليش فضل في اللي حصلء دا منكء إنتي اللي عملتي مني كدة. 

نارة: ما أنت راخر اللي خلقتني» أنا كنت مت فعلًا واللي عايشة قدامك واحدة من 
صنعك إنت» قربء أنا مشتاقة لك وكأني عمري ما شفتك» قرب» عايزة أبوسك» آن الأوان 
بقى إننا نخلق الجنس التالت الجديد. 


(يقتربان وقبل أن تتلامس شفاههما يُسدل الستار.) 


(ستار) 


A 


